open-index/open-wikipedia-markdown huggingface dataset:
ಕೋಸ್ಟಾ ರಿಕ

**ಕೋಸ್ಟಾ ರಿಕ** (ಸ್ಪ್ಯಾನಿಷ್ ಭಾಷೆಯಲ್ಲಿ ಸಂಪದ್ಭರಿತ ಕರಾವಳಿ), ಅಧಿಕೃತವಾಗಿ **ಕೋಸ್ಟಾ ರಿಕ ಗಣರಾಜ್ಯ**, ಮಧ್ಯ ಅಮೇರಿಕದ ಒಂದು ದೇಶ. ಇದರ ಉತ್ತರಕ್ಕೆ ನಿಕರಾಗುವ, ದಕ್ಷಿಣಕ್ಕೆ ಪನಾಮ, ಪಶ್ಚಿಮಕ್ಕೆ ಪೆಸಿಫಿಕ್ ಮಹಾಸಾಗರ ಮತ್ತು ಪೂರ್ವಕ್ಕೆ ಕೆರಿಬ್ಬಿಯನ್ ಸಮುದ್ರಗಳಿವೆ. ಕೋಸ್ಟಾ ರಿಕ ಸಾಂವಿಧಾನಿಕವಾಗಿ ತನ್ನ ಸೇನೆಯನ್ನು ವಿಸರ್ಜಿಸಿ ರದ್ದು ಮಾಡಿದ ಮೊದಲ ದೇಶ.

ವರ್ಗ:ಮಧ್ಯ ಅಮೇರಿಕ
ವರ್ಗ:ಮಧ್ಯ ಅಮೇರಿಕಾದ ದೇಶಗಳು
ಕೊಲೊಂಬಿಯ

**ಕೊಲೊಂಬಿಯ** (ಅಧಿಕೃತವಾಗಿ **ಕೊಲೊಂಬಿಯ ಗಣರಾಜ್ಯ** - República de Colombia ), ದಕ್ಷಿಣ ಅಮೇರಿಕದ ವಾಯುವ್ಯ ಭಾಗದಲ್ಲಿರುವ ಒಂದು ದೇಶ. ಈ ದೇಶದ ಪೂರ್ವಕ್ಕೆ ವೆನೆಜುವೆಲ ಮತ್ತು ಬ್ರೆಜಿಲ್; ದಕ್ಷಿಣಕ್ಕೆ ಎಕ್ವಡಾರ್ ಮತ್ತು ಪೆರು; ಉತ್ತರಕ್ಕೆ ಅಟ್ಲಾಂಟಿಕ್ ಮಹಾಸಾಗರ ಮತ್ತು ಕೆರಿಬ್ಬಿಯನ್ ಸಮುದ್ರ ಹಾಗು ಪಶ್ಚಿಮಕ್ಕೆ ಪನಾಮ ಮತ್ತು ಪೆಸಿಫಿಕ್ ಮಹಾಸಾಗರಗಳಿವೆ.

ಇಂದು ಕೊಲೊಂಬಿಯ ದೇಶ ಇರುವ ಜಾಗದಲ್ಲಿ ಮೊದಲು ಸ್ಥಳೀಯ ಬುಡಕಟ್ಟು ಜನಾಂಗದವರಿದ್ದರು. ೧೪೯೯ ರಲ್ಲಿ ಸ್ಪೇನ್ ದೇಶದವರು ದಾಳಿ ಮಾಡಿ ಇದನ್ನು ವಸಹಾತನ್ನಾಗಿ ಮಾಡಿಕೊಂಡು. ಬೊಗೋಟಾ ಅವರ ರಾಜಧಾನಿಯಾಗಿತ್ತು.

ವರ್ಗ:ದಕ್ಷಿಣ ಅಮೇರಿಕ ಖಂಡದ ದೇಶಗಳು
ಪನ್ನಾಲಾಲ್ ಘೋಷ್

**ಪಂಡಿತ ಪನ್ನಾಲಾಲ್ ಘೋಷ್**(ಜುಲೈ ೩೧ ೧೯೧೧ - ಏಪ್ರಿಲ್ ೨೦ ೧೯೬೦) ಹಿಂದುಸ್ಥಾನಿ ಶಾಸ್ತ್ರೀಯ ಪದ್ಧತಿಯ ಕೊಳಲು ವಾದಕರು ಮತ್ತು ವಾದ್ಯ ಸಂಯೋಜಕರು. 

ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಭಾರತದ ಸಂಗೀತಕಾರರು
ಅಲ್ಲಾವುದ್ದೀನ್ ಖಾನ್

**ಅಲ್ಲಾವುದ್ದೀನ್ ಖಾನ್** (ಬೆಂಗಾಲಿ: ওস্তাদ আলাউদ্দীন খান,**ಬಾಬಾ ಅಲ್ಲಾವುದ್ದೀನ್ ಖಾನ್ **  ಅಂತಲೂ ಸುಪರಿಚಿತ)(೧೮೮೧-೧೯೭೨) ಇವರು ಭಾರತ ದೇಶ ಕಂಡ 'ಸುಪ್ರಸಿದ್ಧ ಸರೋದ್ ವಾದಕ'ರು, ಅನೇಕ ಇತರ ವಾದ್ಯಗಳ ವಾದಕರು ಮತ್ತು ಅತ್ತ್ಯುತ್ತಮ ಸಂಗೀತ ಶಿಕ್ಷಕರು.ಇವರು 'ಉಸ್ತಾದ್ ಅಲಿ ಅಕ್ಬರ್ ಖಾನ್' ಮತ್ತು 'ಅನ್ನಪೂರ್ಣಾ ದೇವಿ'ಯವರ ತಂದೆಯವರು. ಪಂಡಿತ್ ರವಿಶಂಕರ್, ಪಂಡಿತ್ ನಿಖಿಲ್ ಬ್ಯಾನರ್ಜಿ, ಉಸ್ತಾದ್ ಅಲಿ ಅಕ್ಬರ್ ಖಾನ್, 'ಉಸ್ತಾದ್ ಬಹಾದೂರ್ ಖಾನ್', 'ಉಸ್ತಾದ್ ಆಶಿಶ್ ಖಾನ್', ಮತ್ತು 'ಪಂಡಿತ್ ಪನ್ನಾಲಾಲ್ ಘೋಷ್' ಇವರ ಗುರುಗಳು. ಇವರು ಹೇಗೆ ಅನೇಕ ಶಿಷ್ಯರಿಗೆ ಗುರುಗಳಾಗಿದ್ದರೋ ಹಾಗೆಯೇ ಸ್ವತಃ ಅನೇಕ ಗುರುಗಳ ಕಡೆಗೆ ವಿದ್ಯಾರ್ಜನೆಯನ್ನು ಮಾಡಿದ್ದರು, ಪ್ರಮುಖವಾಗಿ ಸುಪ್ರಸಿದ್ಧ 'ವಝಿರ ಖಾನ್ ಸಾಹೇಬರು' ಇವರ ಪ್ರಮುಖ ಗುರುವಾಗಿದ್ದರು. ಇವರು ಸರೋದ್, ಸಿತಾರ್, ವಯೊಲಿನ್ ಮತ್ತು ಸೂರ ಬಹಾರ್ ವಾದ್ಯಗಳನ್ನು ನುಡಿಸಬಲ್ಲವರಾಗಿದ್ದರು.
## ಬಾಲ್ಯ ಜೀವನ ಮತ್ತು ಪ್ರಾಥಮಿಕ ಸಂಗೀತ ಶಿಕ್ಷಣ 
ಅಲ್ಲಾವುದ್ದೀನರ ಜನ್ಮವಾಗಿದ್ದು ಈಗೀನ ಬಾಂಗ್ಲಾದೇಶದ ಬ್ರಾಹ್ಮಣ್ ಬರಿಯಾ ಜಿಲ್ಲೆಯ ಶಿಬಪುರದಲ್ಲಿ. ತಂದೆಯ ಹೆಸರು: 'ಸಬ್ದಾರ ಹೊಸೆನ್ ಖಾನ್' (ಸಾಧು ಖಾನರೆಂದಲೂ ಪರಿಚಿತ). ಅಲ್ಲಾವುದ್ದೀನರಿಗೆ ಅಣ್ಣನಾದ 'ಫಕಿರ್ ಅಫ್ತಾಬುದ್ದೀನ್'ರಿಂದ ಮನೆಯಲ್ಲಿಯೇ ಸಂಗೀತದ ಪ್ರಾಥಮಿಕ ಶಿಕ್ಷಣ.
## ಸಂಗೀತಾಭ್ಯಾಸಕ್ಕಾಗಿ ಮನೆಯಿಂದ ಹೊರಗೋಡಿದರು
ತಮ್ಮ ಹತ್ತನೇಯ ವಯಸ್ಸಿನಲ್ಲಿ ಮನೆಯಿಂದ ಓಡಿ ಹೋದ 'ಅಲ್ಲಾವುದ್ದೀನ್ 'ರು ಬಂಗಾಲದ ಸಾಂಪ್ರದಾಯಿಕ ನಾಟಕ ತಂಡವಾಗಿದ್ದ 'ಜಾತ್ರಾ'ವನ್ನು ಸೇರಿದರು. ಅದು ಅವರಿಗೆ 'ಬಂಗಾಲದ ಶ್ರೀಮಂತ ಜಾನಪದ ಸಂಗೀತ'ವನ್ನು ಪರಿಚಯಿಸಿತು. ಮುಂದೆ ಸ್ವಲ್ಪ ಸಮಯದ ನಂತರ ಕೊಲ್ಕತ್ತಾಗೆ ಹೋದಾಗ ಅಲ್ಲಿ 'ಗೋಪಾಲ ಕೃಷ್ಣ ಭಟ್ಟಾಚಾರ್ಯ'(ನುಲೊ ಗೋಪಾಲರೆಂದಲೂ ಪರಿಚಿತ)ರು ಇವರನ್ನು ಶಿಷ್ಯರನ್ನಾಗಿ ಸ್ವೀಕರಿಸಿದರು.ಅವರ ಹತ್ತಿರ ೧೨ವರ್ಷ ಕಾಲ ಗುರುಕುಲ ಪದ್ಧತಿಯಲ್ಲಿ ಶಿಕ್ಷಣ ಪಡೆಯುವದಾಗಿ ದೀಕ್ಷೆ ತೊಟ್ಟರು. ಆದರೆ, ಇವರ ೭ವರ್ಷದ ಶಿಕ್ಷಣದ ನಂತರ 'ನುಲೊ ಗೋಪಾಲರು' ಪ್ಲೇಗಿಗೆ ಬಲಿಯಾದರು. ನಂತರ ಇವರು 'ಸ್ವಾಮಿ ವಿವೇಕಾನಂದ'ರ ಹತ್ತಿರದ ಸಂಬಂಧಿಯಾಗಿದ್ದ ಮತ್ತು 'ಕೊಲ್ಕತ್ತಾದ ಸ್ಟಾರ ಥಿಯೆಟರ'ದ ಸಂಗೀತ ನಿರ್ದೇಶಕರಾಗಿದ್ದ 'ಅಮೃತಲಾಲ ದತ್ತ'ರ ಬಳಿ ವಾದ್ಯ ವಾದಕರಾಗಬೇಕೆಂಬ ಗುರಿಯಿಂದ ತಮ್ಮ ಶಿಕ್ಷಣವನ್ನು ಮುಂದುವರಿಸಿದರು. ಇದೇ ಸಮಯದಲ್ಲಿಯೇ ಗೋವಾದಲ್ಲಿ ಬ್ಯಾಂಡಮಾಸ್ಟರರಾಗಿದ್ದ 'ಮಿ. ಲೊಬೊ' ಎಂಬುವರ ಬಳಿ 'ಯುರೊಪಿಯನ್ ಶಾಸ್ತ್ರೀಯ ವಯಲಿ'ನ್ನನ್ನು ಸಹ ಅಭ್ಯಸಿಸಿದರು.
## ಸರೋದ್ 
ಒಮ್ಮೆ ಮುಕ್ತಾಗಚ್ಛಾದ ಜಮೀನ್ದಾರರಾಗಿದ್ದ 'ಜಗತ್ ಕಿಶೋರ ಆಚಾರ್ಯ'ರ ಮನೆಯಲ್ಲಿ 'ಅಸ್ಘರ್ ಅಲಿ ಖಾನ'(ಉ. ಅಮ್ಜದ ಅಲಿ ಖಾನರ ಅಜ್ಜನ ಸೋದರ)ರ ಶಿಷ್ಯರಾಗಿದ್ದ 'ಅಹ್ಮೆದ್ ಅಲಿ ಖಾನ'ರ ಸರೋದ ವಾದನವನ್ನು ಕೇಳಿದ ನಂತರ 'ಅಲ್ಲಾವುದ್ದೀನ'ರಿಗೆ 'ಸರೋದ' ಕಲಿಯಬೇಕೆಂಬ ಆಸಕ್ತಿಯುಂಟಾಯಿತು.'ಅಹ್ಮದ್ ಅಲಿ'ಯವರ ಶಿಷ್ಯತ್ವ ಸ್ವೀಕರಿಸಿದ 'ಅಲ್ಲಾವುದ್ದೀನ'ರು ಅವರ ಬಳಿ ೫ವರ್ಷಗಳ ಕಾಲ ಸರೋದ ವಾದನವನ್ನು ಅಭ್ಯಸಿಸಿದರು. ಇವರ ಮುಂದಿನ ಘಟ್ಟ, 'ತಾನಸೇನ'ರ ಕೊನೆಯ ನೇರ ಸಂಬಂಧಿಯಾಗಿದ್ದ ಮತ್ತು ರಾಮಪುರದ ನವಾಬನ ಆಸ್ಥಾನದಲ್ಲಿ ಸಂಗೀತ ವಿದ್ವಾನರಾಗಿದ್ದ 'ಬಿನ್ ಕಾರ ವಝಿರ ಖಾನ'ರ ಬಳಿ ಸಂಗೀತ ಕಲಿಯುವದಾಗಿತ್ತು. ಇದರೊಂದಿಗೆ ಇವರಿಗೆ ಉತ್ತರ ಭಾರತ ಸಂಗೀತದ ಅತ್ಯತ್ಕೃಷ್ಟ ಜ್ಞಾನ ನಿಧಿಯಾಗಿದ್ದ ಸೇನಿಯ ಘರಾಣಾ(ತಾನಸೇನರ ಸಂಗೀತ ಪರಂಪರೆ)ಕ್ಕೆ ನೇರ ಪ್ರವೇಶ ದೊರಕಿತು. ಮುಂದೆ ಇವರು ಮಧ್ಯ ಪ್ರಾಂತದ 'ಮೈಹಾರ ಪ್ರದೇಶ'ದ ರಾಜನಾಗಿದ್ದ 'ಬ್ರಿಜ್ ನಾಥ ಸಿಂಘ'ರ ಆಸ್ಥಾನ ಸಂಗೀತ ವಿದ್ವಾನರಾದರು.
## ಉಲ್ಲೇಖಗಳು
ವರ್ಗ:ಕಲೆ
ವರ್ಗ:ಸಂಗೀತ
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಸಂಗೀತಗಾರರು
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಕರ್ನಾಟಕ ಮಲ್ಲ

**ಕರ್ನಾಟಕ ಮಲ್ಲ** ಮುಂಬಯಿನಿಂದ ನೇರವಾಗಿ ಪ್ರಕಾಶಿತಗೊಳ್ಳುತ್ತಿರುವ ಕನ್ನಡ ದಿನ ಪತ್ರಿಕೆಗಳಲ್ಲೊಂದು. 

## ಪತ್ರಿಕೆಯ ಸ್ಥಾಪಕ
ಕರ್ನಾಟಕ ಮಲ್ಲ ಹಾಗೂ ಇತರ ಭಾಷಾ ಪತ್ರಿಕೆಗಳಾದ ತಮಿಳ್ ಟೈಮ್ಸ್ ಮೊದಲಾದ ಪತ್ರಿಕೆಗಳನ್ನು ಸ್ಥಾಪಿಸಿದವರು, **ಅನಂತ ಮುರುಳೀಧರ ಶಿಂಗೋಟಿಯವರು**. ಮರಾಠಿಗರಾದರೂ, ಭಾಷಾಸಾಮರಸ್ಯವನ್ನು ಸ್ಥಾಪಿಸಲು ಮಹಾರಾಷ್ಟ್ರದಲ್ಲಿ ಕನ್ನಡ ದಿನಪತ್ರಿಕೆಗಳನ್ನೂ ಸ್ಥಾಪಿಸಿದರು. ಅವರು ಪುಣೆಯ ಜುನ್ನಾರ್ ತಾಲ್ಲೂಕಿನ **ಉಂಬ್ರಾಜ್**ಎಂಬ ಗ್ರಾಮದಲ್ಲಿ ೧೯೩೮ ರ ಮಾರ್ಚ್ ೭ ನೆಯ ತಾರೀಖು ಜನಿಸಿದರು. ಅವರು ಓದಿದ್ದು ೪ ನೆಯ ತರಗತಿಯವರೆಗೆ. ಶಿಂಗೋಟಿಯವರು ಜೀವನೋಪಾಯಕ್ಕೆ ಮುಂಬಯಿನಗರಕ್ಕೆ ಬಂದರು. ಮೊದಲು ಹಣ್ಣುಗಳನ್ನು  ಮಾರುವ ಕೆಲಸವನ್ನು ಮಾಡುತ್ತಿದ್ದರು. ನಂತರ ಅವರ ಗಮನ 'ಪತ್ರಿಕಾವಿತರಣೆಯಕಾರ್ಯ'ದ ಕಡೆಗೆ ಹೋಯಿತು. ೧೯೯೪ ರಲ್ಲಿ ಅವರು 'ಚೌಪೇರ್' ಎಂಬ ಮರಾಠಿ ದಿನಪತ್ರಿಕೆಯನ್ನು ಪ್ರಾರಂಭಿಸಿದರು. ನಂತರ ಕ್ರಮವಾಗಿ ಕರ್ನಾಟಕ ಮಲ್ಲ, ಯಶೋಭೂಮಿ, ತಮಿಳ್ ಟೈಮ್ಸ್, ಹಾಗೂ ಪುಣ್ಯನಗರಿ, ಪತ್ರಿಕೆಗಳನ್ನು ಪ್ರಾರಂಭಿಸಿದರು. 'ಅನಂತ ಮುರುಳೀಧರ ಶಿಂಗೋಟಿ'ಯವರನ್ನು ಅವರ ಗೆಳೆಯರು ಪ್ರೀತಿಯಿಂದ **ಬಾಬಾ** ಎಂದು ಸಂಬೋಧಿಸುತ್ತಿದ್ದರು. ಶಿಂಗೋಟಿಯವರು ತಮ್ಮ ಹುಟ್ಟೂರಿನಲ್ಲಿ ೬ ಆಗಸ್ಟ್ ೨೦೨೦ ರಂದು ನಿಧನರಾದರು. ಮುರುಳೀಧರ್ ಶಿಂಗೋಟಿಯವರ ಅಂತ್ಯಕ್ರಿಯೆಗಳು ಅವರ ಹುಟ್ಟೂರಿನಲ್ಲಿ ಜರುಗಿದವು.  

## ಇ-ಪತ್ರಿಕೆ
ಈಗ ಕರ್ನಾಟಕ ಮಲ್ಲ ದಿನಪತ್ರಿಕೆಯ ಇ- ಪತ್ರಿಕೆಯ  ಆವೃತ್ತಿಯೂ ಪ್ರಕಟವಾಗುತ್ತಿದೆ. 

### ಪತ್ರಿಕೆಯ ವಿಶೇಷತೆ
'ಕರ್ನಾಟಕ ಮಲ್ಲ' ಮುಂಬಯಿಯ ಜನಜೀವನ, ಕ್ರೀಡೆ, ರಾಜಕೀಯ, ಸ್ಥಳೀಯ ವಾರ್ತೆಗಳು, ಮತ್ತು  ನಿಯಮಿತ ಅಂಕಣಗಳನ್ನು ಹೊಂದಿದೆ. ಪ್ರಿಯತಮ, ಡಾ.ಜಿ.ವಿ.ಕುಲಕರ್ಣೆಯವರ,  ವಿಶೇಷ ಅಂಕಣಗಳಲ್ಲಿ ಲೇಖನಗಳು ಪ್ರಕಟವಾಗುತ್ತಿವೆ.
ಮುಂಬಯಿ ಕನ್ನಡಿಗರ ಮೊದಲ ಕನ್ನಡ ಪತ್ರಿಕೆಯಾದ 'ಕರ್ನಾಟಕ ಮಲ್ಲ'ದ ಮೊದಲ ಸಂಚಿಕೆಯ, ಮೊದಲ ಪುಟದಲ್ಲಿ ಘೋಷಿಸಿದಂತೆ, ಇಂದಿಗೂ *ಮುಂಬಯಿ  ಕನ್ನಡಿಗರ ಯಾವತ್ತೂ ಚಟುವಟಿಕೆಗಳಮುಖವಾಣಿಯಾಗಿ ಕಾರ್ಯನಿರ್ವಹಿಸಲು ಬದ್ಧವಾಗಿದೆ*. ಮುಂಬಯಿ ನಗರದ ಸಮಸ್ಯೆಗಳನ್ನು ಸಮರ್ಥವಾಗಿ ಬಿಂಬಿಸುತ್ತಿದೆ. ಅದಲ್ಲದೆ ಮುಂಬೈನಗರದಲ್ಲಿ ನೆಲೆಸಿರುವ ಕನ್ನಡನಾಡಿನ ಹಲವಾರು ಸ್ಥಳಗಳಿಂದ ಬಂದು ನೆಲೆಸಿರುವ ಕನ್ನಡಿಗರ ದನಿಯನ್ನು ಒಗ್ಗೂಡಿಸುವ ಕಾರ್ಯವನ್ನು, ಪತ್ರಿಕೆಯ ಇಂದಿನ ಪ್ರಧಾನ ಸಂಪಾದಕರಾದ, 'ಚಂದ್ರಶೇಖರ ಪಾಲೆತ್ತಾಡಿ' ಮತ್ತು  ಉಪಸಂಪಾಕ,ಶ್ರೀನಿವಾಸ ಜೋಕಟ್ಟೆ ಮುಂತಾದವರ ಮುಂದಾಳತ್ವದಲ್ಲಿ ಮಾಡುತ್ತಾ ಬಂದಿದೆ.

## ಉಲ್ಲೇಖಗಳು
ವರ್ಗ:ಕನ್ನಡ ದಿನಪತ್ರಿಕೆಗಳು
ಹೊಳೆಆಲೂರು

**ಹೊಳೆಆಲೂರು** ಎಂಬ ಊರು ರೋಣ ತಾಲ್ಲೂಕು ಗದಗಜಿಲ್ಲೆಗೆ ಸೇರಿದೆ. ಕನ್ನಡದ ಖ್ಯಾತ ಕವಿ ಆಲೂರು ವೆಂಕಟರಾಯರು ಇದೆ ಊರಿನವರು.

## ಇದನ್ನೂ ನೋಡಿ
* ಗದಗ ಜಿಲ್ಲೆ
* ಕರ್ನಾಟಕದ ಜಿಲ್ಲೆಗಳು

ವರ್ಗ:ಗದಗ್ ಜಿಲ್ಲೆ
ಎಚ್. ಕೆ. ರಂಗನಾಥ್

ಆಗಸ್ಟ್ ೮, ೧೯೨೪ - ಮಾರ್ಚ್ ೨೬, ೨೦೦೭)

## ವೃತ್ತಿ ಮತ್ತು ಪ್ರವೃತ್ತಿ 
ಡಾ. ರಂಗನಾಥ್, ಪ್ರಸಕ್ತ ಭಾರತೀಯ ವಿದ್ಯಾಭವನದ, ಗಾಂಧಿ ಅಧ್ಯಯನ ಕೇಂದ್ರದ ನಿರ್ದೇಶಕರಾಗಿ ಕೆಲಸಮಾಡುತ್ತಿದ್ದರು. ತಮ್ಮ ಪ್ರಭಾವೀ, ಬರಹಗಳ ಮೂಲಕ ಗಾಂಧಿಯವರನ್ನು, ಓದುಗರಮುಂದೆ ಪ್ರತ್ಯಕ್ಷವಾಗಿ ತಂದು ನಿಲ್ಲಿಸುತ್ತಿದ್ದರು. ಬೇರೆಯವರಿಗಿಂತ ಅವರು ವಿಭಿನ್ನರಾಗಿ ಕಂಡಿದ್ದು ಈ ಕ್ಷೇತ್ರದಲೇ ! ತಮ್ಮ ವೃತ್ತಿ ಜೀವನಕ್ಕೆ  ಅವರು ಪಾದಾರ್ಪಣೆಮಾಡಿದ್ದು, ಆಕಾಶವಾಣಿಯ ಮೂಲಕವೇ. ರಂಗನಾಥರು, ಬೆಂಗಳೂರು ವಿಶ್ವವಿದ್ಯಾನಿಲಯದ, ನೃತ್ಯ, ನಾಟಕ, ಮತ್ತು ಸಂಸ್ಕೃತಿ, ನಾಟಕ ಇಲಾಖೆಗಳ, ಸಂಗೀತ ಮತ್ತು ನಾಟಕ ವಿಭಾಗದ ನಿರ್ದೇಶಕರಾಗಿ, ಮುಖ್ಯಸ್ತರಾಗಿದ್ದು,  ಮಾಡಿದ ಕೆಲಸ-ಕಾರ್ಯಗಳು, ಪ್ರಮುಖವಾದವುಗಳಾಗಿದ್ದವು. ಬರೆಯುವುದು, ಮಾತಾಡುವುದು,  ಲೋಕ ಸುತ್ತುವುದು, ಅವರ ಅವಿಭಾಜ್ಯ ಅಂಗವಾಗಿತ್ತು. ಅವರ ಗದ್ಯಲೇಖನಗಳನ್ನು ಓದುವಾಗ ನಮಗೆ, ಅವರ ಲಲಿತ-ಪ್ರಬಂಧಗಳಲ್ಲಿ ಹುದುಗಿ ಇಣಿಕಿನೋಡುವ ಹಾಸ್ಯದ ಲೇಪ ಚೆನ್ನಾಗಿ ಅರಿವಾಗುತ್ತಿತ್ತು ;  ಮತ್ತು ಅವರ ಅಪಾರ ಅನುಭವದ ಸ್ಪರ್ಶದ ಹಿತವಾದ ಹಿನ್ನೆಲೆಯಲ್ಲಿ, ಹೊಸತನ ಮತ್ತು ತಾಜಾತನಗಳು, ಸ್ಪ್ರಿಂಗಿನಂತೆ, ಪುಟಿದೆದ್ದು ಬರುತ್ತಿದ್ದವು.

## ಆಕಾಶವಾಣಿ ಕಾರ್ಯಕ್ರಮಗಳಲ್ಲಿ ಹೊಸತನ, ಮತ್ತು ವೈವಿಧ್ಯತೆ
thumb|right|180px|'ಪರದೇಶಿಯಾದಾಗ'
ರಂಗನಾಥ್ ಆಕಾಶವಾಣಿಯಲ್ಲೇ ಕೆಲಸಮಾಡುತ್ತಿದ್ದಾಗ, ಶಾಂತಾರವರನ್ನು ಪ್ರೇಮಿಸಿ ಮದುವೆಯಾದರು.  ಆಕಾಶವಾಣಿಯ ನಿರ್ದೇಶಕರಾಗಿ ಕೆಲಸದಲ್ಲಿದ್ದಾಗ ಧಾರವಾಡ, ಮೈಸೂರು, ಬೆಂಗಳೂರು ಶಾಖೆಗಳಿಗೆ ಕ್ರಮವಾಗಿ ವರ್ಗವಾಗುತ್ತಿತ್ತು. ಹಾಗೆ, ಅಖಂಡ ಕರ್ನಾಟಕವನ್ನು ಸುತ್ತಿ ಅನುಭವವನ್ನು ಪಡೆದಿದ್ದರು. ತಮ್ಮ ಸೃಜನಶೀಲ ವ್ಯಕ್ತಿತ್ವ ಹಾಗೂ ಕಾರ್ಯಾಚರಣೆಗಳ ಮೂಲಕ, ಆಕಾಶವಾಣಿ ಮನೋರಂಜನಾ-ಮಾಧ್ಯಮವನ್ನು, ತಮ್ಮ ಜೀವಿತದ ಅವಧಿಯಲ್ಲಿ ಒಂದು ಪ್ರಭಾವೀ ಮಾಧ್ಯಮವನ್ನಾಗಿ ಪರಿವರ್ತಿಸಿದರು. ಕನ್ನಡ ಸಾರಸ್ವತ ಲೋಕದ ಎಲ್ಲಾ ಆವರಣಗಳನ್ನೂ ಮುಚ್ಚುಮರೆಯಿಲ್ಲದೆ ಎಲ್ಲಾವರ್ಗದ ಶ್ರೋತೃಗಳಿಗೂ, ಅವಕಾಶಗಳನ್ನು ಕೊಡುವುದರ ಮೂಲಕ, ತೆರೆದಿಟ್ಟರು. ತಮ್ಮ ಜೀವನಾನುಭವ ಮತ್ತು ವೃತ್ತಿಯ ಅನುಭವಗಳ ಸಾರವನ್ನು, ಆಕಾಶವಾಣಿ ಮನರಂಜನಾ ಮಾಧ್ಯಮದ ಜೊತೆಗೆ ಹೊಸೆದು, ಕಳೆ ತಂದರು.

## ಭಾರತೀಯ ವಿದ್ಯಾಭವನದಲ್ಲಿ  ಕಾರ್ಯಚಟುವಟಿಕೆಗಳು
ಪ್ರಸ್ತುತದಲ್ಲಿ ರಂಗನಾಥರು,  ಗಾಂಧಿ ಅಧ್ಯಯನ ಕೇಂದ್ರದ,  ನಿರ್ದೇಶಕರಾಗಿ ಸೇವೆ ಸಲ್ಲಿಸುತ್ತಿದ್ದರು. ಗಾಂಧೀಜಿಯವರ ಬದುಕು, ಬರಹಗಳನ್ನು ಸಾಮಾನ್ಯ ವರ್ಗದ ಜನರಿಗೆ ಮುಟ್ಟಿಸುವಲ್ಲಿ ತಮ್ಮ ಮಹತ್ವಾಕಾಂಕ್ಷೆಯ ದಾರಿಯಲ್ಲಿ ತಮ್ಮನ್ನು ತಾವು ತೊಡಗಿಸಿ ಕೊಂಡರು. ಅದಕ್ಕಾಗಿ ಅವರು ಗಾಂಧೀಜಿಯವರನ್ನು ಕುರಿತ ಪುಸ್ತಕ ಸರಣಿಯ ಯೋಜನೆಯನ್ನು ಹಮ್ಮಿಕೊಂಡಿದ್ದರು. ಜನಸಾಮಾನ್ಯರತ್ತ ಗಾಂಧೀಜಿಯವರನ್ನು ತಂದರು.ನಿರರ್ಗಳ ಬರವಣಿಗೆ, ಮತ್ತು ಉತ್ತಮ ಲೇಖಕರು ಕೂಡ. ಕನ್ನಡಪ್ರಭ ಪತ್ರಿಕೆಯ, ಸಾಪ್ತಾಹಿಕ ಪ್ರಭಾ, ಪುರವಣಿಯಲ್ಲಿ ಧಾರಾವಾಹಿಯಾಗಿ ಪ್ರಕಟವಾಗಿದ್ದ, ನೆನಪಿನ ನಂದನಅಪಾರ ಜನಮನ್ನಣೆಯನ್ನು ಗಳಿಸಿತ್ತು. ಆತ್ಮಕಥೆಯ ಮಾದರಿಯಲ್ಲಿ ಮೂಡಿಬರುತ್ತಿದ್ದ ಆ ಧಾರಾವಾಹಿ, ವೈನೋದಿಕ, ವೈಚಾರಿಕಪ್ರಜ್ಞೆ ಹಾಗೂ ಅಪಾರ ಅನುಭವಗಳ ಅಭಿವ್ಯಕ್ತಿಯಂತಿತ್ತು.

## ನಿಧನ
ರಂಗನಾಥ್ ಹೃದಯಸಂಬಂಧೀ ಬೇನೆಯಿಂದ ನರರಳುತ್ತಿದ್ದು ವೊಹ್ಕಾರ್ಟ್ ಆಸ್ಪತ್ರೆಗೆ ಸೇರಿದರು. ಶಸ್ತ್ರ ಚಿಕಿತ್ಸೆ ಫಲಕಾರಿಯಾಗದೇ ಅಲ್ಲಿಯೇ ೨೬ ರ ಮಾರ್ಚ್  ೨೦೦೭ ಬುಧವಾರ, ಬೆಳಿಗ್ಯೆ, ೯-೩೦ ಕ್ಕೆ ಕೊನೆಯುಸಿರೆಳೆದರು. ಅವರಿಗೆ ೭೮ ವರ್ಷ ವಯಸ್ಸಾಗಿತ್ತು. ಪತ್ನಿ ಮತ್ತು ಮೂರುಜನ ಪುತ್ರಿಯರನ್ನು ಅಗಲಿದ್ದಾರೆ. ಒಬ್ಬ ಮಗಳು, ಮೆಕ್ಸಿಕೊ ನಗರದಲ್ಲಿ, ಇನ್ನೊಬ್ಬಳು ಅಮೆರಿಕದಲ್ಲಿ ಮತ್ತು ಮತ್ತೊಬ್ಬಳು ಬೆಂಗಳೂರಿನಲ್ಲಿ ವಾಸಿಸುತ್ತಿದ್ದಾರೆ. ಡಾ ಎಚ್.ಕೆ.ನಂಜುಂಡಸ್ವಾಮಿ ಯವರು, ಅವರ ಸೋದರ. ವೃತ್ತಿಯಲ್ಲಿ ವೈದ್ಯರಾದರೂ ಅಣ್ಣನಂತೆಯೇ ಒಳ್ಳೆಯ ಲೇಖಕರು ಕೂಡ.

## ಕೃತಿಗಳು
# 'ನೆನಪಿನ ನಂದನ'
# 'ಜೇನಹನಿ'
# 'Live Media for Development Journalism' - ಪ್ರಸಿದ್ಧ ಕೃತಿ.
# 'ಅಮೃತವರ್ಷ'
# 'ಕನ್ನಡ ನಾಟಕ ಕಲೆ'
#'ಕರ್ನಾಟಕ ರಂಗಭೂಮಿ
# 'ಜಾಗೃತ ಭಾರತಿ'
# 'ಪಾಕಶಾಸ್ತ್ರ'
# 'ಬಣ್ಣ ಬೆಳಕು'
#'ಮೂರು ಪ್ರಹಸನಗಳು'
#'ವಿಷಕನ್ಯೆ'

## ಪ್ರಶಸ್ತಿಗಳು :
# ‘ವಿಷಕನ್ಯೆ’ ನಾಟಕಕ್ಕೆ ಕರ್ನಾಟಕ ಸರಕಾರದ ಪ್ರಶಸ್ತಿ ದೊರೆತಿದೆ.
#‘ಜಾಗೃತ ಭಾರತಿ’ಗೆ ಮೋತೀಲಾಲ ಶತಮಾನೋತ್ಸವ ಪ್ರಶಸ್ತಿ ದೊರೆತಿದೆ.

ರಂಗನಾಥ
ಭಾರತೀಯ ವಿದ್ಯಾಭವನ್, ಮುಂಬಯಿ

thumb|right|250px|'ಮುಂಬಯಿನ ಭಾರತೀಯ ವಿದ್ಯಾಭವನದ ಕಟ್ಟಡ'
ಭಾರತೀಯ ವಿದ್ಯಾಭವನ, ನಮ್ಮ  ಭಾರತದ ಸಂಸ್ಕೃತಿ, ಸಾಹಿತ್ಯ, ಸಂಗೀತ,ನೃತ್ಯ,ಲಲಿತಕಲೆ, ಜಾನಪದಸಾಹಿತ್ಯ, ಶಿಲ್ಪಕಲೆ, ಮತ್ತು ಒಟ್ಟಾರೆ ನಾಡಿನ ಎಲ್ಲಾ ಸಮರ್ಥ, ಪ್ರಭಾವಿ ಕಲೆಗಳನ್ನು ಪ್ರತಿಬಿಂಬಿಸುವ ಹಲವು ತಾಣಗಳ ಪ್ರಮುಖ ತಾಣವೆನ್ನಬಹುದು. ಇದನ್ನು ಸ್ಥಾಪಿಸಿದವರು, ಕುಲಪತಿ.ಕೆ.ಎಂ.ಮುನ್ಷೀಜಿಯವರು. ಮಹಾತ್ಮ ಗಾಂಧೀಜಿಯವರು ಇದರ ಬಗ್ಗೆ ಬಹಳ ಕಾಳಜಿ ವಹಿಸಿದ್ದರು.
### ಮುಂಬಯಿನ ಭಾರತೀಯ ವಿದ್ಯಾಭವನ
ಮುಂಬಯಿಯಲ್ಲಿ ಭಾರತೀಯ ವಿದ್ಯಾಭವನ, ಚೌಪಾತಿ ಸಮುದ್ರತೀರದ ಹತ್ತಿರವಿದೆ. ಅಲ್ಲಿಗೆ 'ಚರ್ನಿ ರೋಡ್ ರೈಲ್ವೆ ಸ್ಟೇಷನ್' ಬಹಳ ಸಮೀಪ. ಹತ್ತಿರದಲ್ಲೇ 'ವಿಲ್ಸನ್ ಕಾಲೇಜ್', 'ಬಾಬುಲ್ ನಾಥ್ ಮಂದಿರ', 'ಹ್ಯಾಂಗಿಂಗ್ ಗಾರ್ಡನ್ಸ್' ಇತ್ಯಾದಿ ತಾಣಗಳಿವೆ. 'ಮಣಿಭವನ್, ಮುಂಬಯಿ', ಮೊದಲಾದ ಜನಪ್ರಿಯ ಸ್ಥಳಗಳಿವೆ.
## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು
* Bharatiya Vidya bhavan's Book University 

.

ವರ್ಗ:ಚುಟುಕು
ವರ್ಗ:ಸಂಸ್ಕೃತಿ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಪ್ರೊ. ಎಲ್. ಎಸ್. ಎಸ್. ರವರು ಸಂಪಾದಿಸಿದ ಕಿರುಹೊತ್ತಿಗೆಗಳು.

**ಪ್ರೊ. ಎಲ್. ಎಸ್. ಶೇಷಗಿರಿರಾಯ** ರ ಸಾಹಿತ್ಯದಕೊಡುಗೆ ಅಪಾರ. ಅವರನ್ನು ವಿದ್ವಾಂಸರು ಖ್ಯಾತ ವಿಮರ್ಶಕರೆಂದು ಪರಿಗಣಿಸಿದರೂ, ಸಾಹಿತ್ಯದ ಅನೇಕ ಪ್ರಾಕಾರಗಳಲ್ಲಿ ಸಾಕಷ್ಟು ಕೃಷಿಮಾಡಿದ್ದಾರೆ. ಕನ್ನಡ ನಾಡಿನ ಮಹನೀಯರುಗಳಲ್ಲಿ ಅನೇಕರನ್ನು,  ಅವರು ತಮ್ಮ ಕಿರು-ಹೊತ್ತಿಗೆಗಳಮೂಲಕ ಕರ್ನಾಟಕದ ಜನತೆಗೆ ಪರಿಚಯಮಾಡಿಕೊಟ್ಟಿದಾರೆ. ಅವುಗಳ ಕ್ರಯ, ಕೇವಲ ೭೫ ಪೈಸೆ ಮಾತ್ರ. ರಾಷ್ಟ್ರೋತ್ಥಾನ ಪರಿಷತ್ತಿನ ವತಿಯಿಂದ ಪ್ರಕಾಶನಗೊಂಡು ಪ್ರಕಟಿಸಲ್ಪಟ್ಟ,  ನೂರಾರು ಕಿರುಕೃತಿಗಳು,ಸಮರ್ಪಕವಾಗಿ ಸಾಕಷ್ಟು ಮಾಹಿತಿಗಳನ್ನು ಒದಗಿಸುವಲ್ಲಿ ಸಹಾಯಕವಾಗಿವೆ. ಅವುಗಳನ್ನು ಅತ್ಯಂತ ರೋಚಕವಾಗಿಯೂ ಮತ್ತು ಮಾಹಿತಿಗಳನ್ನು ವ್ಯವಸ್ಥಿತವಾಗಿಯೂ ದಾಖಲಿಸಿರುವುದು ಇವುಗಳ ವಿಶೇಷತೆ.

ಇದರ ಜೊತೆಗೆ, ಅವರು ಭಾರತದ ಪ್ರಖ್ಯಾತ ಸಂಗೀತಕಾರರು, ನಟರು, ಕವಿಗಳು, ಬರಹಗಾರರು, ಶಿಲ್ಪಿಗಳು, ವಚನಕಾರರು, ನೃತ್ಯಪಟುಗಳು, ವಾಗ್ಮಿಗಳು, ದಿವಾನರುಗಳು, ಇಂಜಿನಿಯರ್ ಗಳು, ಮತ್ತು ಶ್ರೇಷ್ಠ ಉದ್ಯೋಗಪತಿಗಳನ್ನು ಮಕ್ಕಳಿಗೋಸ್ಕರವಾಗಿಯೇ ವಿಶೇಷ ಕಾಳಜಿವಹಿಸಿ,  ತಯಾರುಮಾಡಿದ್ದಾರೆ.

ವರ್ಗ:ಚುಟುಕು
ವರ್ಗ:ಸಾಹಿತ್ಯ
ಮಾನಸಸರೋವರ

ಮಾನಸಸರೋವರ ಅಥವಾ ಮಾನಸರೋವರ ಟಿಬೆಟ್ ನ ಲ್ಹಾಸಾ ದಿಂದ ಸುಮಾರು ೨೦೦೦ ಕಿ.ಮೀ. ದೂರದಲ್ಲಿ ಹಿಮಾಲಯದ ತಪ್ಪಲಿನಲ್ಲಿರುವ ಒಂದು ಸಿಹಿನೀರ ಸರೋವರ. ಮಾನಸಸರೋವರದ ಪಶ್ಚಿಮಕ್ಕೆ ರಾಕ್ಷಸತಾಲ್ ಎಂಬ ಇನ್ನೊಂದು ಸರಸ್ಸು ಮತ್ತು ಉತ್ತರಕ್ಕೆ ಕೈಲಾಸಪರ್ವತಗಳಿವೆ. 

ಮಾನಸಸರೋವರವು ಸಮುದ್ರಮಟ್ಟದಿಂದ ೪೫೫೬ ಮೀ. ಎತ್ತರದಲ್ಲಿದೆ. ಇದು ಪ್ರಪಂಚದಲ್ಲಿ ಅತಿ ಎತ್ತರದಲ್ಲಿರುವ ಸಿಹಿನೀರಿನ ಸರಸ್ಸು. ಮಾನಸಸರೋವರದ ಆಕಾರ ಸರಿಸುಮಾರು ವರ್ತುಲ. ಚಳಿಗಾಲದಲ್ಲಿ ಮಾನಸಸರೋವರವು ಸಂಪೂರ್ಣವಾಗಿ ಹೆಪ್ಪುಗಟ್ಟುತ್ತದೆ. ಸಿಂಧೂ ನದಿ, ಸಟ್ಲೆಜ್ ನದಿ, ಕರ್ನಾಲಿ ನದಿ ಮತ್ತು ಯಾರ್ಲುಂಗ್ ತ್ಸಾಂಗ್ಪೋ ನದಿ (ಬ್ರಹ್ಮಪುತ್ರ ನದಿ)ಗಳೆಲ್ಲವೂ ಮಾನಸಸರೋವರದ ಆಸುಪಾಸಿನಲ್ಲಿ ಉಗಮಿಸುತ್ತವೆ. 
## ಸಾಂಸ್ಕೃತಿಕ ಮಹತ್ವ
ಮಾನಸಸರೋವರ ಮತ್ತು ಕೈಲಾಸಪರ್ವತಗಳು ಧಾರ್ಮಿಕ ಮಹತ್ವ ಹೊಂದಿವೆ. ಭಾರತ, ಟಿಬೆಟ್ ಮತ್ತು ನೆರೆಹೊರೆಯ ದೇಶಗಳಿಂದ ಸಹಸ್ರಾರು ಜನರು ಈ ಎರಡೂ ಸ್ಥಳಗಳಿಗೆ ತೀರ್ಥಯಾತ್ರೆ ಕೈಗೊಳ್ಳುವರು. ಮಾನಸಸರೋವರದಲ್ಲಿ ಸ್ನಾನ ಮತ್ತು ಸರಸ್ಸಿನ ಜಲವನ್ನು ಪಾನಮಾಡುವುದರಿಂದ ಎಲ್ಲಾ ಪಾಪಗಳಿಂದ ವಿಮೋಚನೆ ದೊರೆಯುವುದೆಂದು ಶ್ರದ್ಧಾಳುಗಳ ನಂಬಿಕೆ. ಭಾರತ ಸರಕಾರದ ನಿರ್ದೇಶನದಲ್ಲಿ ಪ್ರತಿವರ್ಷವೂ ಇಲ್ಲಿಗೆ ತೀರ್ಥಯಾತ್ರೆ ಆಯೋಜಿಸಲಾಗುತ್ತದೆ. 

 ದ ಹಿನ್ನಲೆಯಲ್ಲಿ ಮಾನಸ ಸರೋವರ (ಬಲಕ್ಕೆ) ಮತ್ತು ರಕ್ಷಸ್ಥಳ ದ ಉಪಗ್ರಹ ಚಿತ್ರ.]]

ಹಿಂದೂ ಧರ್ಮದ ಪ್ರಕಾರ ಈ ಸರಸ್ಸು ಮೊದಲಿಗೆ ಬ್ರಹ್ಮನ ಮನಸ್ಸಿನಲ್ಲಿ ಸೃಷ್ಟಿಸಲ್ಪಟ್ಟಿತು. ಆದ್ದರಿಂದಲೇ ಮಾನಸಸರೋವರವೆಂಬ ಹೆಸರು ಈ ಸರಸ್ಸಿಗೆ ಬಂದಿದೆ. ಪ್ರತಿ ದಿನ ಬ್ರಾಹ್ಮೀ ಮುಹೂರ್ತದಲ್ಲಿ ದೇವತೆಗಳು ಸ್ನಾನಕ್ಕಾಗಿ ಈ ಸರೋವರಕ್ಕೆ ಆಗಮಿಸುವರೆಂಬುದು ಇನ್ನೊಂದು ನಂಬಿಕೆ. ಬೌದ್ಧಧರ್ಮೀಯರಿಗೂ ಈ ಸ್ಥಾನ ಪವಿತ್ರ ಕ್ಷೇತ್ರ. ರಾಣಿ ಮಾಯಾ ಬುದ್ಧನನ್ನು ಅನವತಪ್ತ ಅಥವಾ ಅನತೊತ್ತ ಎಂದು ಬೌದ್ಧರಿಂದ ಕರೆಯಲ್ಪಡುವ ಈ ಸ್ಥಳದಲ್ಲಿ ತನ್ನ ಗರ್ಭದಲ್ಲಿ ಧರಿಸಿದಳೆಂದು ಒಂದು ನಂಬಿಕೆ. ಈ ಸರೋವರದ ದಡದಲ್ಲಿ ಅನೇಕ ಬೌದ್ಧವಿಹಾರಗಳಿವೆ.

## ಬಾಹ್ಯ ಸಂಪರ್ಕಗಳು
* Kailash Mansarovar 
* http://www.kmyatra.org/lake-mansarovar.htm 
* Wikivoyage - Kailash Mansarovar travel guide

ವರ್ಗ:ಜಲಸಮೂಹಗಳು
ವರ್ಗ:ಸರೋವರಗಳು
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಕುಷ್ಟಗಿ

**ಕುಷ್ಟಗಿ** ಕೊಪ್ಪಳ ಜಿಲ್ಲೆಯ ಒಂದು ತಾಲೂಕು ಕೇಂದ್ರ. ಕುಷ್ಟಗಿಯ ಪಟ್ಟಣದಲ್ಲಿ,ಶ್ರೀ ಬುತ್ತಿ ಬಸವೇಶ್ವ ದೇವಸ್ಥಾನ,ಮತ್ತು ಶ್ರೀ ಅಡವಿರಾಯ ದೇವಸ್ಥಾನಗಳಿವೆ ಮತ್ತು ಇಲ್ಲಿನ ಜನರು ದಾಳಿಂಬೆ ಮತ್ತು ಪಪ್ಪಾಯ ಹಣ್ಣುಗಳನ್ನು  ಬೆಳೆಯುತ್ತಾರೆ. ಹನಮಸಾಗರ, ಹನಮನಾಳ ಮತ್ತು ತಾವರಗೇರಾ ಇಲ್ಲಿನ ಹೋಬಳಿಗಳು ಮತ್ತು ಈ ತಾಲ್ಲೂಕಿನ ದೊಣ್ಣೆಗುಡ್ಡ ದುಗಾ೯ದೇವಿ ದೇವಸ್ಥಾನವು ಯಾತ್ರಾಸ್ಥಳಕ್ಕೆ  ಪ್ರಸಿದ್ಧಿ ಪಡಿದಿದೆ. ಕುಷ್ಟಗಿ ತಾಲ್ಲೂಕಿನ ದೋಟಿಹಾಳದಲ್ಲಿ ಶ್ರೀಅವದೂತ ಶುಕಮುನಿ ತಾತನ ದೇವಸ್ಥಾನ ಮತ್ತು ಪುರ ಗ್ರಾಮದಲ್ಲಿ ಐತಿಹಾಸಿಕ ಲಿಂಗಗಳು ಇರುವ ದೇವಸ್ಥಾನಗಳಿವೆ

ಇಲ್ಲಿ ಹನಮಸಾಗರದ ಹತ್ತಿರ ಕಪಲೆಪ್ಪ (ಕಪಿಲ ತೀರ್ಥವೆಂಬ) ಜಲಪಾತ ಪ್ರವಾಸಿ ತಾಣವಾಗಿದೆ.ಮತ್ತು ಚಂದಾಲಿಂಗ ವೆಂಬ ಪುರಾತನ ದೇವಸ್ಥಾನವು ಪ್ರಕೃತಿಯಲ್ಲಿ ಇದೆ, ನೈಸರ್ಗಿಕವಾದ ಪವನ ಶಕ್ಥಿಗೆ ಹನಮಸಾಗರ ಬಹಳ ಪ್ರಸಿದ್ದಿ ಪಧೆದಿದೆಈ ತಾಲೂಕಿನಲ್ಲಿ ಒಟ್ಟು ೧೭೭ ಹಳ್ಳಿಗಳಿವೆ. ಅವುಗಳಲ್ಲಿ ೧೬೪ ಜನವಸತಿ ಇರುವ ಗ್ರಾಮಗಳು. ೧೩ ಜನವಸತಿ ಇಲ್ಲದ್ ಗ್ರಾಮಗಳು ಇರುತ್ತವೆ.  ಅದರಂತೆ ನಾಲ್ಕು ಕಂದಾಯ ಹೋಬಳಿಗಳು  ಇವೆ.
ಕುಷ್ಟಗಿಯು   ಇಲಕಲ್,ಹೊಸಪೇಟೆ,ಗಜೇಂದ್ರಗಡ,ಕೊಪ್ಪಳ ಎಂಬ ಪ್ರಮುಖವಾದ ನಗರಗಳ ಮಧ್ಯಭಾಗದಲ್ಲಿ ಅಂದರೇ (100ಕಿ,ಮೀ,ಒಳಗೆ)ಇದೆ,
#. ಕುಷ್ಟಗಿ 
#. ತಾವರಗೇರಾ
#. ಹನುಮಸಾಗರ  
#. ಹನಮನಾಳ

೨೮ ಗ್ರಾಮಪಂಚಾಯತಿಗಳು ಒಳಪಡುತ್ತವೆ. ಕುಷ್ಟಗಿ ಪಟ್ಟಣವು ರಾ.ಹೆ ೧೩ಕ್ಕೆ ಹೊಂದಿಕೊಂಡಿದೆ.ತಾಲೂಕಿನಲ್ಲಿ ಬರುವ ವಣಗೇರಿ ಎಂಬ ಗ್ರಾಮದಲ್ಲಿ ಪ್ರತಿ ವರ್ಷ ಹುಣ್ಣಮೆ ಮುಂದೆ ಬರುವ ಮಂಗಳವಾರ ದಿನದದ್ದು ಗ್ರಾಮದೇವತೆಯಾದ ಶಿವನಮ್ಮದೇವಿಯ ಜಾತ್ರೆ ನಡೆಯುತ್ತದೆ ಆದರೆ ಈ ಜಾತ್ರೆಯ ವಿಶೆಷತೆನ್ನದರೆ ಊರಿನ ಲಿಂಗಾಯತ ಜನರು ಮಡಿಯಿದ ಚೌಕಿಮಠದಲ್ಲಿ ಅಡಗಿಯನ್ನು ಮಾಡಿ ನಂತರ ಅದನ್ನು ಊರಿನ ಎಲ್ಲಾ  ಮುತೈದರ ಮಡಿಯಿಂದ ಬಂದು ಸ್ವಿಕರಿಸುತ್ತಾರೆ.
## ಉಲ್ಲೇಖಗಳು
ಮತ್ತು ಕಲಾಲಬಂಡಿ ಕರೀಯಮ್ಮ ಮತ್ತು ದುರ್ಗಾದೇವಿಯ ಜಾತ್ರೆ ತುಂಬಾ ಅದ್ಭುತ ವಾಗಿ ನಡಿಯುತ್ತೆ ರಾಜಾಬಕ್ಷಾ ದರ್ಗಾ ಮರ್ತುಜಾಖಾದ್ರಿ ದರ್ಗಾ ದಾವಲಮಲ್ಲಿಕ್ ದರ್ಗಾ  ಇಲ್ಲಿ ಹಿಂದು ಮುಸ್ಲಿಮ್ ಅಣ್ಣಾ ತಂಮ್ಮದಿರು ತರ್ ಜೀವನ ನಡೇಸುತಾರೆ ಎಲ್ಲಾ ರೀತಿಯ ಹಬ್ಬಗಳನ್ನುಆಚರಣೆ ಮಾಡುತ್ತಾರೆ.

**ತಾಲೂಕಿನ ಪ್ರಮುಖ ಕವಿಗಳು**

**ಜಿ.ಎಸ್.ಶರಣು** ಇವರು ತಾಲೂಕಿನ ಪ್ರಮುಖ ವಾಗ್ಮಿ ಮತ್ತು ಬರಹಗಾರರಾಗಿದ್ದಾರೆ.ಇವರ ಊರು ಮತ್ತು ಹಿನ್ನೆಲೆ ಬಗ್ಗೆ ಮಾಹಿತಿಯಿಲ್ಲ.ಜಿ.ಎಸ್.ಶರಣು ರವರು ಇತ್ತೀಚಿಗೆ "ಭೀಮ್ ಫೌಂಡೇಶನ್" ಉದ್ಘಾಟನೆಯಲ್ಲಿ ಭೀಮಸೇವಾ ರಾಜ್ಯಪ್ರಶಸ್ತಿ ಪಡೆದಿದ್ದಾರೆ ಹಾಗೂ ಹಲವೇಡೆ ಭಾಷಣ ಮಾಡುವ ಮೂಲಕ ಜನರ ಗಮನವನ್ನು ಸೆಳೆದಿದ್ದಾರೆ.ಕೆಂಡಸಂಪಿಗೆ ವೆಬ್ಸೈಟ್ ನಲ್ಲಿ ಇವರ "ಜಗತ್ ಜ್ಯೋತಿ" ಎಂಬ ಇವರ ಕವನಸಂಕಲನ ನೋಡಬಹುದು."ಜಗತ್ ಜ್ಯೋತಿ" ಇದೊಂದು ಇ-ಪುಸ್ತಕ ಆಗಿದೆ. ಇವರು ತಮ್ಮ ಯಾವುದೇ  ಪುಸ್ತಕವನ್ನು ಪ್ರಕಟಿಸಿಲ್ಲ, ತಮ್ಮ ಬರಹಗಳನ್ನು ಕಾರ್ಯಕ್ರಮಗಳಲ್ಲಿ ಹಾಗೂ ಸಾಮಾಜಿಕ ಜಾಲತಾಣಗಳಲ್ಲಿ ಹಂಚಿಕೊಳ್ಳುತ್ತಾರೆ.ಸದ್ಯಕ್ಕೆ ಸರ್ಕಾರಿ ಪ್ರಥಮ ದರ್ಜೆ ಕಾಲೇಜುವಿನಲ್ಲಿ ಬಿ.ಎ ದ್ವಿತೀಯ ವರ್ಷದಲ್ಲಿ ವ್ಯಾಸಂಗ ಮಾಡುತ್ತಿದ್ದಾರೆ ಮತ್ತು ಸಮಾಜ ಪರ ಕಾರ್ಯಗಳಲ್ಲಿ ಭಾಗಿಯಾಗುತ್ತಾರೆ.

ಜಿ.ಎಸ್.ಶರಣು ರವರ ಬಗ್ಗೆ  ಸಂಪೂರ್ಣ ಮಾಹಿತಿಯಿಲ್ಲ.

ವರ್ಗ:ಚುಟುಕು
ವರ್ಗ:ಕೊಪ್ಪಳ ಜಿಲ್ಲೆ
ಬೈಕಲ್ ಸರೋವರ

thumb|right|300px|ಬೈಕಲ್ ಸರೋವರ ಮತ್ತು ಒಖ್ಲೋನ್ ದ್ವೀಪ
thumb|right|೨೪೦px|ಸರೋವರದ ನಕಾಶೆ
ಬೈಕಲ್ ಸರೋವರವು ರಷ್ಯನ್ ಒಕ್ಕೂಟದ ಸೈಬೀರಿಯಾದ ದಕ್ಷಿಣ ಭಾಗದಲ್ಲಿ ಇರ್ಕುಟ್ಸ್ಕ್ ನಗರದ ಬಳಿ ಇದೆ. ಮಂಗೋಲಿಯನ್ ಭಾಷೆಯಲ್ಲಿ ಪ್ರಕೃತಿ ಎಂಬರ್ಥ ಕೊಡುವ ಬೈಗಾಲ್ ಎಂಬ ಪದದಿಂದ ಬೈಕಲ್ ಹೆಸರು ವ್ಯುತ್ಪತ್ತಿಯಾಗಿದೆ. ಇದಕ್ಕೆ "ಸೈಬೀರಿಯಾದ ನೀಲಾಕ್ಷಿ" ಎಂಬ ಇನ್ನೊಂದು ಹೆಸರೂ ಇದೆ.

೧೬೩೭ ಮೀ. ( ೫೩೭೧ ಅಡಿ) ಗಳವರೆಗೆ ಆಳವಿರುವ ಬೈಕಲ್ ಸರೋವರ ಜಗತ್ತಿನ ಅತ್ಯಂತ ಆಳದ ಸರೋವರವಾಗಿದೆ. ಅಲ್ಲದೆ ಬೈಕಲ್ ಸರೋವರವು ಪ್ರಪಂಚದಲ್ಲಿಯೇ ಅತ್ಯಂತ ಹೆಚ್ಚು ಸಿಹಿನೀರನ್ನು ಹೊಂದಿರುವ ಸರೋವರವೂ ಕೂಡ. ಇದರಲ್ಲಿರುವ ನೀರಿನ ಒಟ್ಟು ಪ್ರಮಾಣ ಸುಮಾರು ೨೩೦೦೦ ಘನ ಕಿ.ಮೀ.ಗಳಷ್ಟು. ಜಗತ್ತಿನ ಭೂಪ್ರದೇಶದಲ್ಲಿರುವ ಒಟ್ಟು ಸಿಹಿನೀರಿನಲ್ಲಿ ಸುಮಾರು ೨೦% ದಷ್ಟು ಭಾಗ ಬೈಕಲ್ ಸರೋವರದಲ್ಲಿಯೇ ಇರುವುದು. ಟಾಂಗನ್ಯೀಕ ಸರೋವರದಂತೆ ಬೈಕಲ್ ಸರೋವರ ಕೂಡ ಪ್ರಾಚೀನ ಬಿರುಕು ಕಣಿವೆಯಲ್ಲಿ ರೂಪುಗೊಂಡಿದೆ. ಬೈಕಲ್ ಸರೋವರದ ಉದ್ದ ಸುಮಾರು ೬೩೬ ಕಿ.ಮೀ. ಮತ್ತು ಅಗಲ ೮೦ ಕಿ.ಮೀ. ಇದ್ದು ವಿಸ್ತೀರ್ಣ ಸುಮಾರು ೩೧೫೦೦ ಚ.ಕಿ.ಮೀ ಗಳಷ್ಟಾಗುವುದು.

ಬೈಕಲ್ ಸರೋವರವು ೧೫೦೦ಕ್ಕೂ ಹೆಚ್ಚಿನ ಪ್ರಾಣಿ ಪ್ರಭೇದಗಳಿಗೆ ನೆಲೆಯಾಗಿದೆ. ಜಗತ್ತಿನ ಏಕೈಕ ಸಿಹಿನೀರಿನ ಸೀಲ್ ಇಲ್ಲಿ ಮಾತ್ರ ಕಂಡು ಬರುವುದು. ಬೈಕಲ್ ಸರೋವರವನ್ನು ೧೯೯೬ರಲ್ಲಿ ಯುನೆಸ್ಕೋ ವಿಶ್ವ ಪರಂಪರೆಯ ತಾಣವೆಂದು ಘೋಷಿಸಿತು.

ಬೈಕಲ್ ಸರೋವರದಲ್ಲಿರುವ ಒಲ್ಖೋನ್ ದ್ವೀಪವು ಜಗತ್ತಿನಲ್ಲಿರುವ ಸರೋವರದೊಳಗಿನ ದ್ವೀಪಗಳಲ್ಲಿ ಎರಡನೆಯ ಅತಿ ದೊಡ್ಡದು.

## ಸರೋವರದ ಇತಿಹಾಸ ಮತ್ತು ರೂಪುರೇಷೆಗಳು 
ಟ್ರಾನ್ಸ್-ಸೈಬೀರಿಯನ್ ರೈಲುಮಾರ್ಗದ ನಿರ್ಮಾಣವಾಗುವವರೆಗೆ ಬೈಕಲ್ ಸರೋವರದ ಬಗ್ಗೆ ಜಗತ್ತಿಗೆ ತಿಳಿದಿದ್ದು ಬಹಳ ಕಡಿಮೆ. ಈ ಮಾರ್ಗದ ಒಂದು ಅಂಗವಾಗಿ ಬೈಕಲ್ ಸರೋವರದ ಸುತ್ತ ಒಂದು ಹೆಚ್ಚುವರಿ ರೈಲುದಾರಿಯನ್ನು ಕಲ್ಪಿಸಲಾಯಿತು. ಈ ರೈಲುದಾರಿಯಲ್ಲಿ ೨೦೦ ಸೇತುವೆಗಳು ಮತ್ತು ೩೩ ಸುರಂಗಗಳಿವೆ. ಈ ರೈಲುಮಾರ್ಗದ ನಿರ್ಮಾಣದ ಸಮಯದಲ್ಲಿ ಎಫ್.ಕೆ.ಡ್ರಿಝೆಂಕೊ ನೇತೃತ್ವದಲ್ಲಿ ಜಲತಜ್ಞರ ತಂಡವೊಂದು ಬೈಕಲ್ ಸರೋವರದ ವಿವರವಾದ ಕಾಂಟೂರ್ ನಕ್ಷೆಯನ್ನು ತಯಾರಿಸಿತು. ಆಗಷ್ಟೆ ಜಗತ್ತಿಗೆ ಈ ಬೈಕಲ್ ಸರೋವರದ ಅಗಾಧತೆಯ ಅರಿವಾಯಿತು. ಬೈಕಲ್ ಸರೋವರದಲ್ಲಿರುವ ನೀರಿನ ಪ್ರಮಾಣವು ಉತ್ತರ ಅಮೆರಿಕದ ಪಂಚ ಮಹಾಸರೋವರಗಳ ಓಟ್ಟು ನೀರಿಗೆ ಸಮನಾಗಿದೆ. ಅತಿ ಪ್ರಾಚೀನವಾದ ಬೈಕಲ್ ಸರೋವರವು ವಿರಳ ಜನವಸತಿಯಿರುವ ಪ್ರಾಂತ್ಯದಲ್ಲಿರುವುದರಿಂದ ಮಾನವನು ಪ್ರಕೃತಿಯ ಮೇಲೆ ಎಸಗುವ ದುರಾಚಾರಗಳಿಂದ ದೂರವುಳಿದಿದೆ. ಈ ಕಾರಣದಿಂದಾಗಿ ಬೈಕಲ್ ಸರೋವರವು ಹಲವು ಬಗೆಯ ಅತಿ ವಿಶಿಷ್ಟ ಸಿಹಿನೀರಿನ ಜೀವಜಂತುಗಳಿಗೆ ಇನ್ನೂ ಆಶ್ರಯತಾಣವಾಗಿದ್ದು ಜೀವವಿಕಾಸ ವಿಜ್ಞಾನಕ್ಕೆ ಅಮೂಲ್ಯ ಕೊಡುಗೆಯಿತ್ತಿದೆ.

ಬೈಕಲ್ ಸರೋವರವು ಸುಮಾರು ೨೫ ರಿಂದ ೩೦ ಮಿಲಿಯನ್ ವರ್ಷಗಳಷ್ಟು ಹಳೆಯದೆಂದು ಅಂದಾಜು ಮಾಡಲಾಗಿದೆ. ಹೀಗೆ ಇದು ಪ್ರಪಂಚ ಅತಿ ಪ್ರಾಚೀನ ಜಲಸಮೂಹಗಳಲ್ಲಿ ಒಂದು. ಬೈಕಲ್ ಸರೋವರವು ಸಂಪೂರ್ಣವಾಗಿ ಪರ್ವತಗಳಿಂದ ಸುತ್ತುವರೆಯಲ್ಪಟ್ಟಿದೆ. ಸರಸ್ಸಿನ ಉತ್ತರತೀರದಲ್ಲಿರುವ ಬೈಕಲ್ ಪರ್ವತಪ್ರಾಂತ್ಯವನ್ನು ರಾಷ್ಟ್ರೀಯ ಉದ್ಯಾನವನ್ನಾಗಿಸಿ ಸಂರಕ್ಷಿಸಲಾಗಿದೆ. ಬೈಕಲ್ ಸರೋವರದಲ್ಲಿ ೨೨ ದ್ವೀಪಗಳಿವೆ. ಇವುಗಳಲ್ಲಿ ಎಲ್ಲಕ್ಕಿಂತ ದೊಡ್ಡದಾದ ಒಖ್ಲೋನ್ ದ್ವೀಪದ ಉದ್ದ ೭೨ ಕಿ.ಮೀ.

ಬೈಕಲ್ ಸರೋವರವನ್ನು ಸುಮಾರು ೩೦೦ ನದಿಗಳ ನೀರು ಬಂದು ಸೇರುತ್ತದೆ. ಇವುಗಳಲ್ಲಿ ಮುಖ್ಯವಾದ ಆರು ಇವು: ಸೆಲೆಂಗಾ, ಚಿಕೋಯ್, ಉಡಾ, ಬರ್ಗುಝಿನ್, ಅಂಗಾರಾ ಮತ್ತು ಮೇಲಿನ ಅಂಗಾರಾ ನದಿಗಳು. ಅತಿ ಆಳದ ಹೊರತಾಗಿಯೂ ಬೈಕಲ್ ಸರೋವರದ ನೀರು ಎಲ್ಲ ಕಡೆ ಉತ್ತಮಮಟ್ಟದಲ್ಲಿ ಆಮ್ಲಜನಕವನ್ನು ಹೊಂದಿದ್ದು ಜಲಜಂತುಗಳಿಗೆ ಅನುಕೂಲಕರವಾಗಿದೆ.

## ಬಾಹ್ಯ ಸಂಪರ್ಕಗಳು 
* Eawag aquatic research: Lake Baikal Homepage
* USGS survey fact sheet on Lake Baikal 
* World lakes database entry  for Lake Baikal
* Plants of the Lake Baikal West Coast  in English and Russian (download a pdf-photoalbum and descriptions)
* Save Baikal Greenpeace site 
* Tahoe-Baikal Institute- environmental exchange non-profit site
* Expeditions "Lake Baikal & the Great Siberian Taiga" 
* Huge map of Lake Baikal region
* Wellesley College's Lake Baikal homepage
* The most popular blog about Mongolia and Buryatia  
* **Baikal Club incorporated (international blog)**

ವರ್ಗ:ಜಲಸಮೂಹಗಳು
ವರ್ಗ:ಸರೋವರಗಳು
ಕ್ರೊಯೆಶಿಯ

**ಕ್ರೊಯೆಶಿಯ** (), ಅಧಿಕೃತವಾಗಿ **ಕ್ರೊಯೆಶಿಯ ಗಣರಾಜ್ಯ** (Republika Hrvatska ), ದಕ್ಷಿಣ ಯುರೋಪ್ನಲ್ಲಿನ ಬಾಲ್ಕನ್ ಪ್ರದೇಶದ ಒಂದು ದೇಶ. ಇದರ ರಾಜಧಾನಿ ಜಾಗ್ರೆಬ್. ಇದರ ಗಡಿಗಳ ಉತ್ತರಕ್ಕೆ ಸ್ಲೊವೇನಿಯ ಮತ್ತು ಹಂಗೆರಿ, ಈಶಾನ್ಯಕ್ಕೆ ಸೆರ್ಬಿಯ, ಪೂರ್ವಕ್ಕೆ ಬೊಸ್ನಿಯ ಮತ್ತು ಹೆರ್ಜೆಗೊವಿನ, ಆಗ್ನೇಯಕ್ಕೆ ಮಾಂಟೆನೆಗ್ರೊ, ಹಾಗು ದಕ್ಷಿಣಕ್ಕೆ ಆಡ್ರಿಯಾಟಿಕ್ ಸಮುದ್ರಗಳಿವೆ.

ವರ್ಗ:ದಕ್ಷಿಣ ಯುರೋಪ್
ವರ್ಗ:ಯುರೋಪ್ ಖಂಡದ ದೇಶಗಳು
ಕಬ್ಬಿಣ ಮತ್ತು ಉಕ್ಕಿನ ಕಾರ್ಖಾನೆಗಳ ಪಟ್ಟಿ

ಪ್ರಪಂಚದ ೨೦ ಅತ್ಯಂತ ದೊಡ್ಡ ಉಕ್ಕಿನ ಉತ್ಪಾದಕ ನಿಗಮಗಳು ಹೀಗಿವೆ. 

Total world steel output in 2005: 1,131.8 million metric tons (mmt)
Total world steel output in 2006: 1,239.5 million metric tons (mmt)

ವರ್ಗ:ಉದ್ಯಮ
ಆಲ್ ಗೊರ್

**ಆಲ್ ಗೊರ್**, ಅಮೆರಿಕದ ಮಾಜಿ ಉಪಾದ್ಯಕ್ಷರು, ತಮ್ಮ ಪದವಿಯಲ್ಲಿದ್ದ ಸಮಯದಲ್ಲೂ ಪರಿಸರಸಂರಕ್ಷಣೆಯ ಬಗ್ಗೆ ವಿಶೇಷ ಕಾಳಜಿವಹಿಸಿದ ವ್ಯಕ್ತಿ. ತಮ್ಮ ೮ ವರ್ಷಗಳ ಉಪಾಧ್ಯಕ್ಷರ ಪದವಿಯಲ್ಲೂ, ವಿಶ್ವದ ತಾಪಮಾನದಲ್ಲಾಗುತ್ತಿರುವ ವೃದ್ಧಿಯನ್ನು ತೀವ್ರವಾಗಿ ಗಮನಿಸುತ್ತಾಬಂದಿದ್ದಾರೆ. ಇದೊಂದು ಕಳವಳ ಅವರಿಗೆ. ಅದಕ್ಕೆ ಸಮಾಧಾನಕರವಾದ ಉಪಾಯಗಳನ್ನು ಕಂಡುಹಿಡಿಯುವ ನಿಟ್ಟಿನಲ್ಲಿ ಸಂಯುಕ್ತ ರಾಷ್ಟ್ರ ಸಂಸ್ಥೆ ಯ ಜೊತೆ ಜಂಟಿಯಾಗಿ ಕಾರ್ಯನಿರ್ವಸುತ್ತಿರುವ ಏಕೈಕ ವ್ಯಕ್ತಿ. ತಮ್ಮ ದಿನದ ಪೂರ್ಣ ಸಮಯವನ್ನು ನಿಗದಿಮಾಡಿ ದುಡಿಯುತ್ತಿರುವ ವ್ಯಕ್ತಿ ಆಲ್ ಗೊರ್- ಎಲ್ಲರ ಗೌರವಾದರಗಳಿಗೆ ಪಾತ್ರರಾಗಿದ್ದಾರೆ.
೨೦೦೭ ರ ನೊಬೆಲ್ ಶಾಂತಿ ಪುರಸ್ಕಾರವನ್ನು ಭಾರತದ ಡಾ. ರಾಜೇಂದ್ರ ಕುಮಾರ್ ಪಚೌರಿಯವರೊದನೆ ಹಂಚಿಕೊಂಡಿದ್ದಾರೆ.
**ಆಲ್ ಗೊರ್ :** **ಆಲ್ಬರ್ಟ್ ಆರ್ನಾಲ್ಡ್ ಆಲ್ ಗೊರ್ ಜುನಿಯರ್**
## ಅಮೆರಿಕದ ರಾಜಕೀಯದಲ್ಲಿ, ಆಲ್ ಗೊರ್, ಪರಿವಾರದ ಬಹಳ ವರ್ಷಗಳ ನಂಟು
ಹುಟ್ಟಿದ್ದು ವಾಶಿಂಟನ್ ಡಿ.ಸಿ. ಯಲ್ಲಿ,  ೩೧ ರ ಮಾರ್ಚ್, ೧೯೪೮ ರಂದು. ಆಲ್ ಗೊರ್ ರವರು, ೪೫ ನೆಯ ಉಪಾಧ್ಯಕ್ಷರಾಗಿ, ಬಿಲ್ ಕ್ಲಿಂಟನ್ ರವರ ಸಮಯದಲ್ಲಿದ್ದರು. (೧೯೭೭ ರಿಂದ ೧೯೮೫) ರವರೆಗೆ ಅಮೆರಿಕದ ಸದನದ ಪ್ರತಿನಿಧಿಯಾಗಿ, ಹಾಗೂ ಸೆನೆಟರ್ ಆಗಿ, ೧೯೮೫ ರಿಂದ ೧೯೯೩ ರವರೆವಿಗೆ, ಇದ್ದರು. ಅವರು ಟೆನ್ನಿಸಿ, ರಾಜ್ಯವನ್ನು ಪ್ರತಿನಿಧಿಸಿ ಆಯ್ಕೆಯಾದ ವ್ಯಕ್ತಿ.
## ಅಮೆರಿಕದ ರಾಜಕೀಯ ಇತಿಹಾಸದಲ್ಲೇ ಅತ್ಯಂತ ವಿವಾದಾಸ್ಪದವಾದ ಮತಗಳ ಮರು-ಎಣಿಕೆ ಯ ಪ್ರಕ್ರಿಯೆಯಲ್ಲಿ, ಜಾರ್ಜ್ ಬುಶ್, ಮುಂದಾದರು : 
ಸನ್, ೨೦೦೦ ದಲ್ಲಿ ಡೆಮೊಕ್ರಾಟಿಕ್ ಪಕ್ಷದ ಅಭ್ಯರ್ಥಿಯಾಗಿ, ಅತ್ಯಂತ ಪ್ರಚಂಡ ಜನಪ್ರಿಯ ವ್ಯಕ್ತಿಯಾಗಿ, ಮತಗಣತಿಯ ಸಮಯದಲ್ಲಿ ಮಂಚೂಣಿಯಲ್ಲಿದ್ದರು. ಫ್ಲಾರಿಡ ರಾಜ್ಯದ, ನ್ಯಾಯಯುತ ಪುನರ್- ಮತಗಣತಿಯ ಬೇಡಿಕೆ ಬಂದ ಸಮಯದಲ್ಲಿ ಅಮೆರಿಕದ ಸರ್ವೋಚ್ಚ ನ್ಯಾಯಾಲಯದ ವಿಜಯದ ತೀರ್ಮಾನ ಜಾರ್ಜ್ ಬುಷ್ ರವರ ಕಡೆಯಾದ್ದರಿಂದ, ಅವರು ತಮ್ಮ ಅಹವಾಲನ್ನು ವಾಪಸ್, ತೆಗೆದುಕೊಳ್ಳಬೇಕಾಯಿತು. ಅಮೆರಿಕದೇಶದ ಇತಿಹಾಸಲ್ಲೇ ಇದೊಂದು ನಿರ್ಣಯ, ವಿವಾದಾಸ್ಪದವಾದದ್ದೆಂದು ದಾಖಲಾಗಿದೆ. ಆಲ್ ಗೊರ್, ಅಮೆರಿಕನ್ ಟೆಲೆವಿಶನ್ ಛಾನೆಲ್, ನ "ಕರೆಂಟ್ ಟಿ.ವಿ", ಸಂಸ್ಥೆಯ ಅಧ್ಯಕ್ಷರಾಗಿ ಕೆಲಸಮಾಡುತ್ತಿದ್ದಾರೆ. ಇದಲ್ಲದೆ ಇನ್ನೂ ಹಲವಾರು ಸಂಸ್ಥೆಗಳಲ್ಲಿ, ಉನ್ನತ ಹುದ್ದೆಗಳಲ್ಲಿ ದುಡಿಯುತ್ತಿದ್ದಾರೆ.
## ಆಲ್ ಗೊರ್ ರ ತಂದೆ-ತಾಯಿಗಳು :
ಆಲ್ ಗೊರ್ ರ ವರ ತಂದೆ, ಆಲ್ಬರ್ಟ್ ಆರ್ನಾಲ್ಡ್ ಗೊರ್, ಸೀನಿಯರ್. ವಾಶಿಂಗ್ ಟನ್ ನಲ್ಲಿ, ಅಮೆರಿಕದ ಪ್ರತಿನಿಧಿಯಾಗಿ, (೧೯೩೯-೧೯೪೪) ರವರೆಗೆ ಆಯ್ಕೆ ಯಾಗಿದ್ದರು.  ಪುನಃ (೧೯೪೫-೫೩) ರವರೆಗೆ, ಮುಂದೆ, ಸೆನೆಟರ್ ಆಗಿ, ೧೯೫೩-೭೧ ರವಗೆ ಸತತವಾಗಿ ಅಧಿಕಾರದಲ್ಲಿದ್ದರು. ತಾಯಿ- ಪಾಲಿನ್ ಲಫಾನ್ ಗೊರ್, ಯವರು, ವ್ಯಾಂಡರ್ ಬಿಲ್ಟ್ ವಿಶ್ವವಿದ್ಯಾಲಯದ ಕಾನೂನು ಪದವೀಧರೆ. ಆಕೆ ಅದೇ ವಿಶ್ವವಿದ್ಯಾಲಯದ ಪ್ರಥಮ ಮಹಿಳಾ ಪದವೀಧರರಲ್ಲಿ ಒಬ್ಬರು, ಎನ್ನುವುದು ಧಾಖಲಿಸಲು ಯೋಗ್ಯವಾದ ಸಂಗತಿ, ಸಹಿತ. 
ಆಲ್ ಗೊರ್, ಜೂನಿಯರ್, ತಮ್ಮ ಅಧಿಕಾರದ ಸಮಯದಲ್ಲೂ ವಿಶ್ವದ ಹಮಾನವೈಪರೀತ್ಯದ ಬಗ್ಗೆ ಬಹಳ ಚಿಂತಿಸುತ್ತಿದ್ದರು. ಹವಾಮಾನದ ತೀವ್ರ ಬದಲಾವಣೆಗೆ, ಮಾನವನ ದುರ್ವ್ಯವಹಾರಗಳೂ ಕೊಡುಗೆಯನ್ನು ಬಹಳಮಟ್ಟಿಗೆ ಕಾರಣವಾಗಿವೆ ಎನ್ನುವ ಮಾತನ್ನು ಅವರು ಪದೇ-ಪದೇ ಒತ್ತಿ-ಒತ್ತಿ ಹೇಳುತ್ತಲೇ ಇದ್ದರು. ಈ ಪಿಡುಗನ್ನು ಮೊದಲು ಸರಿಯಾಗಿ ವೈಜ್ಞಾನಿಕವಾಗಿ ದಾಖಲಿಸಿ, ನಂತರ ಅದರ ಬಗ್ಗೆ ಸರಿಯಾದ ಕ್ರಮಗಳನ್ನು ತೆಗೆದುಕೊಳ್ಳುವ ನಿಟ್ಟಿನಲ್ಲಿ ದುಡಿಯುತ್ತಿದ್ದಾರೆ. ಈ ವರ್ಷದ ನೊಬೆಲ್ ಶಾಂತಿ ಪುರಸ್ಕಾರ, ಅಂತಹ ನಿಸ್ವಾರ್ಥವ್ಯಕ್ತಿಗಳನ್ನು ಗುರುತಿಸಿ ಗೌರವಿಸಿದಂತಾಗಿದೆ. ನಿಜವಾಗಿಯೂ ಆಲ್ ಗೋರ್, ಅಂತಹ ಕಾರ್ಯತತ್ಪರರಲ್ಲಿ ಮೇಲ್ಪಂಕ್ತಿಯಲ್ಲಿದ್ದಾರೆ.

ವರ್ಗ:ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ಎನ್.ಕೆ.ಜೋಗಳೇಕರ

**ಎನ್.ಕೆ.ಜೋಗಳೇಕರ** ಅಂದರೆ ನಾಗನಾಥ ಕಲ್ಲೋಪಂತ ಜೋಗಳೇಕರ ಇವರು ೧೯೩೧ ಜೂನ್ ೧೦ರಂದು ಹಾವೇರಿ ಜಿಲ್ಲೆಯ ಹಾವೇರಿ ತಾಲೂಕಿನ ಭರಡಿ ಎನ್ನುವ ಗ್ರಾಮದಲ್ಲಿ ಜನಿಸಿದರು. ಇವರ ತಂದೆ ಶಾಲಾ ಮಾಸ್ತರರು.  ಆರು ಜನ ಸೋದರರು ಹಾಗು ಮೂವರು ಸೋದರಿಯರ ಇವರ ಕುಟುಂಬದಲ್ಲಿ ಇವರು ಐದನೆಯವರು.
## ಶಿಕ್ಷಣ
ಬೆಳಗಿನ ಹೊತ್ತು ದಿನಪತ್ರಿಕೆ ಹಂಚುತ್ತಲೆ, ಶಿಕ್ಷಣ ಪಡೆದ  ಜೋಗಳೇಕರರು	ಮ್ಯಾಟ್ರಿಕ್ (ಎಸ್.ಎಸ್.ಎಲ್.ಸಿ.) ಮುಗಿಸಿದ ಬಳಿಕ ನಾಲ್ಕು ವರ್ಷಗಳ ಆಯುರ್ವೇದದ ಡಿಪ್ಲೋಮಾ ಕೋರ್ಸ ಅಭ್ಯಾಸ ಮಾಡಿದರು. ಆದರೆ ಕಾರಣಾಂತರಗಳಿಂದ  ಪರೀಕ್ಷೆಗೆ ಕಟ್ಟಲಾಗಲಿಲ್ಲ.
## ಉದ್ಯೋಗ
೧೯೫೨ರಿಂದ ೧೯೫೭ರ ವರೆಗೆ ಲೋಕೋಪಯೋಗಿ ಇಲಾಖೆಯಲ್ಲಿ ಕಾರಕೂನ (ಮೇಸ್ತ್ರಿ) ಎಂದು ಕೆಲಸ ಮಾಡಿದ ಜೋಗಳೇಕರರು, ಕೆಲಸ ಬಿಟ್ಟು ಜ್ಯೋತಿಷ್ಯ ವೃತ್ತಿಯನ್ನು ಕೈಗೊಂಡರು. ೧೯೬೧ ನವಂಬರದಲ್ಲಿ ಜ್ಯೋತಿಷ್ಯ ಶಾಸ್ತ್ರಕ್ಕೆ ಮೀಸಲಾದ ಜ್ಯೋತಿರ್ವಾಣಿ ಎನ್ನುವ ಮಾಸಿಕ ಒಂದನ್ನು ಪ್ರಾರಂಭಿಸಿದರು ಹಾಗು ಉದ್ಯೋಗನಿರತ ಜ್ಯೋತಿಷಿಗಳಾದರು. ತಮ್ಮ ನಿಖರವಾದ ಭವಿಷ್ಯವಾಣಿಗಾಗಿ ಜೋಗಳೇಕರ ಅವರು ಕರ್ನಾಟಕದಲ್ಲೆಲ್ಲ ಪ್ರಸಿದ್ಧರಾಗಿದ್ದಾರೆ.
## ಸಾರ್ವಜನಿಕ ಜೀವನ
ಜ್ಯೋತಿಷ್ಯದಲ್ಲಿ ಪ್ರಸಿದ್ಧರಾದ ಜೋಗಳೇಕರರು ಸಾರ್ವಜನಿಕ ಚಟುವಟಿಕೆಗಳಲ್ಲಿಯೂ ಸಹ ಮುಂದು. “ಮಾಡೆಲ್ ಗರ್ಲ್ಸ್ ಹಾಯ್ಸ್ಕೂಲ” ಪ್ರಾರಂಭಿಸಿ, ಈ ಸಂಸ್ಥೆಯ ಚೇರಮನ್ನರಾಗಿ ದುಡಿದಿದ್ದಾರೆ. ಸಂಸ್ಕೃತ ಶಿಕ್ಷಣ ಪ್ರಚಾರ ಸಮಿತಿಯ ಸಹಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದ್ದಾರೆ. ಕರ್ನಾಟಕ ರಾಜ್ಯ ಆಯುರ್ವೇದ (ಡಿ.ಎಸ್.ಏ.ಸಿ.) ಯೂನಿಯನ್ನಿನ ಸಹಕಾರ್ಯದರ್ಶಿಯೂ ಆಗಿದ್ದರು. ಇತ್ತೀಚೆಗೆ ಅಖಿಲ ಕರ್ನಾಟಕ ಜ್ಯೋತಿರ್ವಿಜ್ಞಾನ ಸಂಸ್ಥೆಯ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.  ೧೯೫೭ರಿಂದ ೧೯೬೯ರವರೆಗೆ ಧಾರವಾಡ ತಾಲೂಕಾ ಕಾಂಗ್ರೆಸ್ ಕಮಿಟಿಯ ಕಾರ್ಯದರ್ಶಿಯಾಗಿದ್ದ ಜೋಗಳೇಕರ ಅವರು ರಾಜಕೀಯದಲ್ಲೂ ಸಹ ಸೇವೆ ಸಲ್ಲಿಸಿದ್ದಾರೆ.
## ಸಾಹಿತ್ಯ
ಜೋಗಳೇಕರ ಅವರು ಬರೆದದ್ದೆಲ್ಲ ಜ್ಯೋತಿಷ್ಯ ಶಾಸ್ತ್ರದ ಬಗೆಗೆ. ಆದರೆ ಸಾಹಿತ್ಯದ ದೃಷ್ಟಿಯಿಂದಲೂ ಸಹ ಇವರದು ಅನನ್ಯವಾದ ಬರವಣಿಗೆ. .ದ.ರಾ. ಬೇಂದ್ರೆಯವರ ಗದ್ಯಶೈಲಿಯನ್ನು ಹೋಲುವ ಗದ್ಯ ಇವರದು ಎಂದು ವಿಮರ್ಶಕರ ಅಭಿಪ್ರಾಯ. ಇವರ ಕೃತಿಗಳು ಇಂತಿವೆ:
* ವಧೂವರರ ಜ್ಯೋತಿಷ್ಯ
* ಆಕಸ್ಮಿಕ ಧನಯೋಗ
* ಸ್ತ್ರೀಜ್ಯೋತಿಷ್ಯ
* ಅಜ್ಞಾತ ಜಾತಕ ದರ್ಶನ
* ಸಾಡೇಸಾತಿ
* ಉದ್ಯೋಗ ಜ್ಯೋತಿಷ್ಯ ಭಾಗ-೧
* ಉದ್ಯೋಗ ಜ್ಯೋತಿಷ್ಯ ಭಾಗ-೨
* ಅಧಿಕಾರ ಜ್ಯೋತಿಷ್ಯ
* ಆರೋಗ್ಯ ಜ್ಯೋತಿಷ್ಯ
* ಶಿಕ್ಷಣ ಜ್ಯೋತಿಷ್ಯ
* ಶಕುನ ಜ್ಯೋತಿಷ್ಯ
* ಚುನಾವಣೆಯ ಜ್ಯೋತಿಷ್ಯ
* ಪಂಚಾಂಗ ಪ್ರದೀಪ
* ವಿವಾಹದ ವಿಧಿ, ವಿಧಾನ, ರೀತಿ, ನೀತಿ
* ಗ್ರಹಯೋಗ ಭಾಗ-೧
* ಗ್ರಹಯೋಗ ಭಾಗ-೨
* ಗ್ರಹಗತಿ
* ಕುಂಡಲಿಯ ಗುಣ ನಿರ್ಣಯ
* ಜೀವನ ಜ್ಯೋತಿಷ್ಯ
* ಪರಿಹಾರ ಜ್ಯೋತಿಷ್ಯ
* ಗೃಹನಿರ್ಮಾಣ ಜ್ಯೋತಿಷ್ಯ
* ಪ್ರಶ್ನೋತ್ತರ ಜ್ಯೋತಿಷ್ಯ
* ಧಾರ್ಮಿಕ ವ್ರತ ನಿಯಮಗಳ ಜ್ಯೋತಿಷ್ಯ
* ಜ್ಯೋತಿಷಿಗಳಿಗೊಂದು ನೀತಿ ಸಂಹಿತೆ
* ಗ್ರಹದರ್ಶನ
* ಪರ್ಜನ್ಯ ಜ್ಯೋತಿಷ್ಯ
## ಪತ್ರಕರ್ತ
ಜೋಗಳೇಕರರು “ಜ್ಯೋತಿರ್ವಾಣಿ” ಎನ್ನುವ ಮಾಸಿಕವನ್ನು ಸ್ವತಃ ಹೊರಡಿಸುತ್ತಿದ್ದರು. ಅಲ್ಲದೆ ಕರ್ನಾಟಕದ ವಿವಿಧ ದೈನಿಕ, ಸಾಪ್ತಾಹಿಕ ಹಾಗೂ ಮಾಸಿಕಗಳಿಗೆ ಮತ್ತೂ ವಿಶೇಷಾಂಕಗಳಿಗೆ ಭವಿಷ್ಯ ಲೇಖನಗಳನ್ನು ಬರೆದುಕೊಟ್ಟಿದ್ದಾರೆ.
## ಗೌರವ
ಜೋಗಳೇಕರರಿಗೆ ಸಂದ ಪ್ರಶಸ್ತಿಗಳು ಅನೇಕ. ಅವುಗಳಲ್ಲಿ ಕೆಲವನ್ನು  ಇಲ್ಲಿ ಕೊಡಲಾಗಿದೆ:
* ೧೯೯೦ರಲ್ಲಿ ಭಾರತೀಯ ಜ್ಯೋತಿರ್ವಿಜ್ಞಾನ ಅಕಾಡೆಮಿಯಿಂದ ‘ಜ್ಯೋತಿಷ್ವಾಚಸ್ಪತಿ’ ಬಿರುದು
* ೧೯೯೯ರಲ್ಲಿ Indian Council of Astrological Sciences ಇವರು ನೀಡಿದ ಸನ್ಮಾನ ಪತ್ರ
* ೨೦೦೧ರಲ್ಲಿ ಉಡುಪಿಯಲ್ಲಿ ನಡೆದ ಅಖಿಲ ಭಾರತ ಜ್ಯೋತಿಷ್ಯ ಸಮ್ಮೇಳನದಲ್ಲಿ ‘ಹೋರಾಸಾಗರ’ ಬಿರುದು
* ದಾವಣಗೆರೆಯಲ್ಲಿ ಭಾಸ್ಕರಾಚಾರ್ಯ ಜ್ಯೋತಿರ್ವಿದ್ಯಾ ಪ್ರತಿಷ್ಠಾನವು ನೀಡಿದ ‘ಜ್ಯೋತಿಷ್ಯ ಶಾಸ್ತ್ರ ಅಭಿನವ ಪಿತಾಮಹ’ ಬಿರುದು  
* ೨೦೦೩ರಲ್ಲಿ ಮೈಸೂರಿನಲ್ಲಿ ನಡೆದ ಮೂರನೆಯ ಅಖಿಲ ಕರ್ನಾಟಕ ಚಿತ್ಪಾವನ ಬ್ರಾಹ್ಮಣ ಸಮ್ಮೇಳನದಲ್ಲಿ ನೀಡಿದ ಮಾನಪತ್ರ

ಎನ್.ಕೆ.ಜೋಗಳೇಕರ
ವರ್ಗ:ಕನ್ನಡ ಸಾಹಿತ್ಯ
ಎನ್.ಕೆ.ಜೋಗಳೇಕರ
ಎನ್.ಕೆ.ಜೋಗಳೇಕರ
ಬಡಗನಾಡುಸಂಘ, ಬೆಂಗಳೂರು.

**ಬಡಗನಾಡುಸಂಘ, ಬೆಂಗಳೂರು.** ಇದು ಬೆಂಗಳೂರಿನ ಶೇಶಾದ್ರಿಪುರಂ ಹೈಸ್ಕೂಲ್ನ ಹಿಂಭಾಗದಲ್ಲಿದೆ. ಇಲ್ಲಿ ಬ್ರಾಹ್ಮಣ ವಿದ್ಯಾರ್ಥಿಗಳಿಗೆ ವಸತಿ ಸೌಲಭ್ಯಗಳನ್ನು ಕಲ್ಪಿಸಿದ್ದಾರೆ. ಬಡಗನಾಡುಸಂಘದ ವತಿಯಿಂದ ಮಲ್ಲೇಶ್ವರಂ ನಲ್ಲಿ ಒಂದು ಕಲ್ಯಾಣಮಂಟಪವನ್ನು ಕಟ್ಟಿಸಿದ್ದಾರೆ. ಇದು ವಿಶಾಲವಾಗಿದ್ದು ಎಲ್ಲ ಸೌಕರ್ಯಗಳನ್ನೂ ಹೊಂದಿದ್ದು, ಬೇರೆ ಕಲ್ಯಾಣಮಂಟಪಗಳಿಗೆ ಹೋಲಿಸಿದರೆ, ಕಡಿಮೆ ಖರ್ಚಿನಲ್ಲಿ ವಿವಾಹಗಳ ಎರ್ಪಾಟುಮಾಡಲು ಸಹಾಯಕವಾಗಿದೆ.

## ವಧೂ-ವರಾನ್ವೇಷಣೆ, ಹಾಗೂ ಬ್ರಹ್ಮೋಪದೇಶದ ಸಹಾಯ :
ಇದಲ್ಲದೆ, ವಧು-ವರಾನ್ವೇಷಣೆಯ ಸಹಾಯವನ್ನೂ, ಮತ್ತು ವಟುಗಳಿಗೆ ಬ್ರಹ್ಮೋಪದೇಶವನ್ನೂ ಏರ್ಪಾಡುಮಾಡುತ್ತಾರೆ. ವಿವರಗಳಿಗೆ ಸಂಘದ ಕಛೇರಿಯನ್ನು ಸಂಪರ್ಕಿಸಬಹುದು.

ವರ್ಗ:ಸಾಮಾಜಿಕ ಸಂಘಗಳು
ವರ್ಗ:ಸಂಘ-ಸಂಸ್ಥೆಗಳು
ಕೊರವಂಜಿ ಹಾಸ್ಯಪತ್ರಿಕೆ

thumb|left|250px|'ಕೊರವಂಜಿ ಹಾಸ್ಯಪತ್ರಿಕೆ'
[thumb|[ಹೆಚ್.ಆರ್.ನಾಗೇಶರಾವ್ ಸಂಗ್ರಹದ ಜುಲೈ 1947ರ ಸಂಚಿಕೆ]]
[thumb|[ಹೆಚ್.ಆರ್.ನಾಗೇಶರಾವ್ ಸಂಗ್ರಹದ ಜುಲೈ 1947ರ ಸಂಚಿಕೆ]]
**ಕೊರವಂಜಿ**ಯು ಬಹುಶಃ ಕನ್ನಡದ ಮೊದಲ ಹಾಸ್ಯ ಪತ್ರಿಕೆ. ೧೯೪೨ರಲ್ಲಿ ಇದನ್ನು ಕನ್ನಡದ ಖ್ಯಾತ ಸಾಹಿತಿ "ರಾಶಿ," (ಡಾ ಎಮ್ ಶಿವರಾಂ) ಅವರು ಸ್ಥಾಪಿಸಿದರು.ವೃತ್ತಿಯಲ್ಲಿ ವೈದ್ಯರಾಗಿದ್ದ ಅವರು, ಒಬ್ಬ ಕಳಕಳಿಯ ಹಾಗೂ ಜೀವನೋತ್ಸಾಹದ ಚಿಲುಮೆಯಂತಿದ್ದ ವ್ಯಕ್ತಿ. ಅವರು ತಮ್ಮಂತೆಯೇ ಯೋಚಿಸುವ ಹಲವು ಸಾಹಿತಿಗಳನ್ನು ಹಾಗೂ ಕಲಾವಿದರನ್ನು ಜೊತೆಗೂಡಿಸಿಕೊಂಡು 'ಕೊರವಂಜಿ ಪತ್ರಿಕೆಯನ್ನು ಹೊರ ತಂದರು. ಆ ಕಾಲದಲ್ಲಿ ಹಾಸ್ಯಪತ್ರಿಕೆಗಳು ಕನ್ನಡದಲ್ಲಿ ಇರಲೇ ಇಲ್ಲ. ಆ ಸಮಯದಲ್ಲಿ ಅವರಿಗೆ ಸಿಕ್ಕ ವ್ಯಂಗ್ಯಚಿತ್ರಕಾರನೆಂದರೆ ಆರ್.ಕೆ.ಲಕ್ಷ್ಮಣ್. ಲಕ್ಷ್ಮಣ್,ಅಂದಿನ ದಿನಗಳಲ್ಲಿ  ಹಿಂದೂ  ಪತ್ರಿಕೆಗೆ ತಮ್ಮ ಅಣ್ಣ, ಆರ್.ಕೆ.ನಾರಾಯಣ್ ಬರೆದ ಲೇಖನಗಳಿಗೆ, ಚಿತ್ರದ ಪೂರೈಕೆಮಾಡುತ್ತಿದ್ದರು.
## 'ಕೊರವಂಜಿ’ಯ  ಕೆಲವು ಪ್ರಮುಖ ಬರಹಗಾರರು
* ಟಿ. ಸುನಂದಮ್ಮ,
* ಕೇಫ(ಎ.ವಿ.ಕೇಶವಮೂರ್ತಿ),
* ಅರಾಸೇ,
* ದಾಶರಥಿ ದೀಕ್ಷಿತ್,
* ಅ.ರಾ.ಮಿತ್ರ, 
* ಹಾ.ರಾ. (ಎಚ್.ಆರ್.ಶಂಕರನಾರಾಯಣ),
* ನಾ ಕ(ನಾ.ಕಸ್ತೂರಿ),
* ಎಸ್ ಎನ್ ಶಿವಸ್ವಾಮಿ,
* ಜಿ.ಪಿ.ರಾಜರತ್ನಂ ಮುಂತಾದವರು.
## ಪ್ರಮುಖ ಹಾಸ್ಯಚಿತ್ರ ಕಲಾವಿದರಲ್ಲಿ ಕೆಲವರು
* ಆರ್.ಕೆ.ಲಕ್ಷ್ಮಣ್, 
* ಎಸ್.ಕೆ.ನಾಡಿಗ್,
* ಪಿ.ಆರ್.ತಿಪ್ಪೆಸ್ವಾಮಿ, 
* ಆರಗಂ,
* ಅನಂತಯ್ಯ, ಮೊದಲಾದವರು.
## ಕನ್ನಡಿಗರು ಅದರ ಮಹತ್ವವನ್ನು ಕಂಡುಕೊಳ್ಳಲಿಲ್ಲ
ಆದರೆ ಕೊರವಂಜಿಯನ್ನು ಕನ್ನಡದ ಓದುಗರು ಕಾಪಾಡಿಕೊಳ್ಳಲಿಲ್ಲ. ೧೯೬೬ರಲ್ಲಿ 'ಕೊರವಂಜಿ' ಕಾಡಿಗೆ ಹೋದಳು. ಮಹೀಶೂರ ಕನ್ನಡಿಗ ನಿದ್ದೆಯಿಂದೆದ್ದು ಆಕಳಿಸುತ್ತಾ, "ಹೋಗ್ಬಿಟ್ಟು ಬರ್ತೀನಿ ಅಂದ್ಯಾ, ಕೊರವಂಜೀ? ನೀನು ಇದ್ದದೇ ಗೊತಾಗ್ಲಿಲ್ಲವಲ್ಲೇ!" ಎಂದ. ಇದು ಆಗಿನ ಕಾಲದಲ್ಲಿ ಕನ್ನಡ ಪತ್ರಿಕೆಗಿದ್ದ ಪರಿಸ್ಥಿತಿ. ಕೊಂಡು ಓದುವ ಹವ್ಯಾಸ ಕನ್ನಡಿಗರಿಗೆ ಇರಲಿಲ್ಲ. ಆರ್ಥಿಕವಾಗಿ ಬಹಳ ಹಿಂದುಳಿದಿದ್ದರು. ಅವರೆಲ್ಲಾ ಪುಸ್ತಕಾಲಯ, ಅಥವಾ 'ಗ್ರಂಥ ಭಂಡಾರ'ಗಳಲ್ಲಿ ಸಿಕ್ಕ ಪುಸ್ತಕಗಳು ದೈನಿಕಗಳು ಮತ್ತು ಬೇರೆ ಪುಸ್ತಕಗಳನ್ನು ಓದುತ್ತಿದ್ದರು. 
## ನಗೆ-ಗೆರೆ ಚಿತ್ರಗಳು
೧೯೭೪ರಲ್ಲಿಯೇ ರಾಶಿಯವರೇ,"೨೫ ವರ್ಷಗಳ ಕಾಲ ಕೊರವಂಜಿಯಲ್ಲಿ ಕಾಣಿಸಿಕೊಂಡ ನಗೆ-ಗೆರೆ ಚಿತ್ರಗಳಲ್ಲಿ ಅಷ್ಟೋತ್ತರಗಳನ್ನು ಆಯ್ದು, ಕಾಲಕ್ಕೆ ತಕ್ಕಂತೆ ತುಸು ಒಗ್ಗರಣೆ ಹಾಕಿ...", **ನಗೆ ಗೆರೆ ಚಿತ್ರಗಳು** ಎಂಬ ಸಣ್ಣ ಪುಸ್ತಕವನ್ನು ಬೆಂಗಳೂರಿನ ರಾಜಾಜಿ ನಗರದ ವಿಜ್ಞಾನ ವಿಶ್ವ ಪ್ರಕಾಶನದ ಮೂಲಕ ಪ್ರಕಟಿಸಿದರು.  
## 'ಅಪರಂಜಿ ಪತ್ರಿಕೆಯ ಉದಯ'
೧೯೯೯ರಲ್ಲಿ ರಾಶಿಯವರ ಪುತ್ರ, ಅಪರಂಜಿ ಶಿವು ಅವರು ಕೊರವಂಜಿಯ ಸಂಚಿಕೆಗಳಿಂದ ಲೇಖನಗಳನ್ನು ಆಯ್ದು **ಬೆಸ್ಟ್ ಆಫ್ ಕೊರವಂಜಿ** ಎಂಬ ಸಂಕಲನವನ್ನು ಬೆಂಗಳೂರಿನ ಬಸವನಗುಡಿಯಲ್ಲಿರುವ 'ಅಂಕಿತ ಪುಸ್ತಕ ಪ್ರಕಾಶಕ'ರ ಮೂಲಕ ಪ್ರಕಟಿಸಿದ್ದು, ೨೦೦೮ರಲ್ಲಿ ಇದು ಎರಡನೇ ಮುದ್ರಣವನ್ನು ಕಂಡಿದೆ.
## ಕುಹಕ ಕಿಡಿಗಳು
ರಾಜಕಾರಣಿಗಳೂ ಸೇರಿದಂತೆ ಅನೇಕ ಪ್ರಮುಖ ವ್ಯಕ್ತಿಗಳ ಹೇಳಿಕೆಗಳನ್ನು ಹಾಸ್ಯದ ಮೊನಚಿನಲ್ಲಿ ವಿಶ್ಲೇಷಿಸುವ ಅಂಕಣಕ್ಕೆ ‘ಕೊರವಂಜಿ’ಯ ಮೊದಲ ಎರಡು ಪುಟಗಳು ಮೀಸಲಿದ್ದವು. ಟಿ.ಎಸ್.ರಾಮಚಂದ್ರರಾವ್, ಹೆಚ್.ಆರ್.ನಾಗೇಶರಾವ್ ನಿಯಮಿತವಾಗಿ ತಮ್ಮ ಬರಹಗಳನ್ನು ಈ ಅಂಕಣಕ್ಕೆ ಕಳುಹಿಸುತ್ತಿದ್ದರು.

ಕೊರವಂಜಿ
ಕೊರವಂಜಿ
ಆ ದಿನಗಳು

## ಕಥೆಯ ಹಿನ್ನೆಲೆ
೧೯೮೬ರ ಸಮಯದಲ್ಲಿ ಬೆಂಗಳೂರಿನಲ್ಲಿ ನಡೆದ ಭೂಗತ ಜಗತ್ತಿನ ನೈಜ ಘಟನೆಗಳನ್ನು ಆಧರಿಸಿ ಈ ಚಿತ್ರವನ್ನು ಮಾಡಲಾಗಿದೆ. ಅಗ್ನಿ ಶ್ರೀಧರ್ ಬರೆದಿರುವ ದಾದಾಗಿರಿಯ ದಿನಗಳು ಪುಸ್ತಕದ ಕಥೆಯ ಮೇಲೆ ಈ ಚಿತ್ರವನ್ನು ಮಾಡಲಾಗಿದೆ.
400px

## ಕಥೆ 
ಚೇತನ್ ಒಬ್ಬ ಸಭ್ಯ ಯುವಕ. ತನಗಿ೦ತ ಕೆಲವು ತಿ೦ಗಳುಗಳಷ್ಟು ವಯಸ್ಸಿನಲ್ಲಿ ದೊಡ್ಡವಳಾದ ಹುಡುಗಿಯನ್ನು ಪ್ರೀತಿಸುತ್ತಿರುತ್ತಾನೆ. ಆತನ ತ೦ದೆ ಒಬ್ಬ ಬಿಸಿನೆಸ್ ಮ್ಯಾನ್. ತ೦ದೆಗೆ ತನ್ನ ಮಗ ಪ್ರೀತಿಸುತ್ತಿರುವ ಹುಡುಗಿಯನ್ನು ಕ೦ಡರೆ ಆಗುವುದಿಲ್ಲ, ಕಾರಣ ಆಕೆಯ ವಯಸ್ಸು ಹಾಗು ಅ೦ತಸ್ತು. ಆದರೂ ಸಹ ಚೇತನ್ ತನ್ನ ತ೦ದೆಯನ್ನು ವಿರೋಧಿಸಿ ಆಕೆಯನ್ನು ಮದುವೆಯಾಗುವ ಇಚ್ಚೆ ವ್ಯಕ್ತಪಡಿಸುತ್ತಾನೆ. ಇದನ್ನು ಸಹಿಸದ ಚೇತನ್ ನ ತ೦ದೆ ಕೋತ್ವಾಲ್ ರಾಮಚ೦ದ್ರನಿಗೆ ತನ್ನ ಮಗ ಪ್ರೀತಿಸುತ್ತಿರುವ ಹುಡುಗಿಯನ್ನು ಬೆದರಿಸುವ೦ತೆ ಸುಫಾರಿ ಕೊಡುತ್ತಾನೆ.
ಕೊನೆಗೆ ಕೋತ್ವಾಲ್ ನನ್ನ್ ಕೊಲೆಮಾಡಿ ವಿವಾಹ ಆಗುತ್ತದೆ

ವರ್ಗ:ಚಲನಚಿತ್ರ
ವರ್ಗ:ಕನ್ನಡ ಚಲನಚಿತ್ರಗಳು
ಮುಂಬೈ ನಗರದ ಕನ್ನಡ ರಂಗಭೂಮಿ ಕಲಾವಿದರು

ಹಿಂದೆ ಬಾಂಬೆ ಯೆಂದು ಕರಯಲ್ಪಡುತ್ತಿದ್ದ, ಇಂದಿನ  ಮುಂಬಯಿ ನಗರ,  ಭಾರತದ ಅತ್ಯಂತ ಪ್ರಭಾವಿ  ಔದ್ಯೋಗಿಕ ರಾಜಧಾನಿಯೆಂದು ಹೆಸರುಪಡೆದಿದೆ.  ಈ ಮಹಾನಗರದಲ್ಲಿ, ಕನ್ನಡ ಭಾಷೆಯನ್ನು ಮಾತಾಡುವವರು ಸುಮಾರು ೧.೫  ಮಿಲಿಯಕ್ಕಿಂತ ಹೆಚ್ಚಾಗಿದ್ದಾರೆ. ಅವರೆಲ್ಲಾ ಕರ್ನಾಟಕದ ಹಲವು ಕಡೆಗಳಿಂದ ಬಂದು ಮುಂಬಯಿನಗರದ ಮುಖ್ಯವಾಹಿನಿಯಲ್ಲಿ ಬೆರೆತುಹೋಗಿದ್ದಾರೆ. ಇಲ್ಲಿನ ಸ್ಥಳೀಯ ಸಂಸ್ಕೄತಿ, ಸಾಹಿತ್ಯ ಸಂಗೀತವನ್ನು ತಮ್ಮದಾಗಿಸಿಕೊಳ್ಳುವುದಲ್ಲದೇ ತಮ್ಮದೇ ಆದ ದೇಸಿ-ಸೊಗಡ ನ್ನೂ ಉಳಿಸಿ-ಬೆಳೆಸಿದ್ದಾರೆ. ದಕ್ಷಿಣ ಕನ್ನಡ, ಉತ್ತರ ಕನ್ನಡ. ಗುಲ್ಬರ್ಗಾ, ಬಿಜಾಪುರ, ಹಾಗೂ ಹಾವೇರಿ, ಹೊಸಪೇಟೆಗಳಿಂದ ಬಂದು ನೆಲಸಿರುವ ಜನರಿದ್ದಾರೆ. ಹಳೆಮೈಸೂರಿನ ಜನ ಸ್ವಲ್ಪ ಕಡಿಮೆ. ಅದರಂತೆ,  ಒಂದು ಭಾಗದ ಕನ್ನಡಜನ,  ತಮ್ಮ ಪ್ರದೇಶದ ಜನ-ಜೀವನವನ್ನು ಪ್ರತಿಬಿಂಬಿಸಲು,  ಪ್ರತ್ಯೇಕ ಸಂಘ ಸಂಸ್ಥೆಗಳನ್ನು  ಕಟ್ಟಿಕೊಂಡು ಅದರಲ್ಲಿ ಸಕ್ರಿಯವಾಗಿ ಪಾಲುಗೊಳ್ಳುತ್ತಿದ್ದಾರೆ. ಸುಮಾರು ೮೩ ವರ್ಷಗಳ  ಸುದೀರ್ಘ ಇತಿಹಾಸವಿರುವ ಮೈಸೂರ್ ಅಸೊಸಿಯೇಷನ್, ಮಾಟುಂಗದಲ್ಲಿದೆ. ಕರ್ನಾಟಕ ಸಂಘ, ಮಾಹಿಮ್, ಕನ್ನಡ-ಸಂಘ, ಮಾಟುಂಗ, ಗೊರೆಗಾಂ, ಡೊಂಬಿವಲಿ, ಮುಂತಾದ ಸ್ಥಳಗಳಲ್ಲಿ  ಕನ್ನಡಿಗರೆಲ್ಲಾ ಒಗ್ಗಟ್ಟಾಗಿ ಸೇರಿ ಕನ್ನಡ ಸಂಘಗಳನ್ನು ಸ್ಥಾಪಿಸಿಕೊಂಡಿದ್ದಾರೆ. ಅವರೆಲ್ಲ ಕನ್ನಡವನ್ನು ಮುಂಬಯಿ ಮಹಾನಗರದಲ್ಲಿ ಕಟ್ಟಿ, ಬೆಳಸುವ ಕ್ರಿಯೆಯಲ್ಲಿ ತೊಡಗಿದ್ದಾರೆ.

## ಮೈಸೂರ್ ಅಸೋಸಿಯೇಷನ್ ನ, ಕಲಾವಿದರು 
ಕನ್ನಡ ನಾಟಕಗಳನ್ನು ರಚಿಸಿ, ಅವನ್ನು ಸುದೀರ್ಘಕಾಲ ಆಡಿದ ಪರಂಪರೆ, 'ಮೈಸೂರ್ ಅಸೋಸಿಯೇಷನ್' ಗಿದೆ.  ಕರ್ನಾಟಕ ನಾಟಕ ಪಿತಾಮಹನೆಂದು ಪ್ರಸಿದ್ಧಿಪಡೆದ, ಟಿ.ಪಿ.ಕೈಲಾಸಂ, ರವರು,  ಆಗ, 'ಮುಂಬಯಿನ ಮೈಸೂರ್ ಅಸೊಸಿಯೇಷನ್' ನಲ್ಲಿ ಕೆಲವು ವಾರ ತಂಗಿದ್ದರು. ಸ್ನೇಹಿತರಿಗೆಲ್ಲಾ  ಕುಟ್ಟಿಯೆಂದೇ ಪ್ರಖ್ಯಾತರಾಗಿದ್ದ,  'ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ ವಿಜೇತ, ' ಶ್ರೀ.ವಿ.ಕೆ.ಮೂರ್ತಿಯವರು, ಪುಟ್ಟಣ್ಣಯ್ಯ,, ಕುಂತಿ ದುಗ್ಗಪ್ಪಯ್ಯ, ಶ್ರೀಮತಿ. ಉಷಾಜೈರಾಂ, ಶ್ರೀ. ಅಚ್ಯುತಸ್ವಾಮಿ,  ಶ್ರೀ.ಎಸ್.ಆರ್. ಪ್ರಸನ್ನ, ಡಾ.ಬಿ.ಆರ್.ಮಂಜುನಾಥ್, ಕೆ.ಮಂಜುನಾಥಯ್ಯ, ಗೀತಾ ವಿಶ್ವನಾಥ್, ಮುಂತಾದವರು ಮುಂಚೂಣಿಯಲ್ಲಿದ್ದಾರೆ.

## ವಿವಿಧ ಕನ್ನಡ ಸಂಘ-ಸಂಸ್ಥೆಗಳ ಕಲಾವಿದರು 
ಸಂಗೀತ ಕಲಾಕ್ಷೇತ್ರ, ಕರ್ನಾಟಕ ಸಂಘಗಳು, ತಮ್ಮದೇ ಆದ ರೀತಿಯಲ್ಲಿ ಸದ್ದು ಗದ್ದಲವಿಲ್ಲದೇ ಕನ್ನಡಪರ ಚಟುವಟಿಕೆಗಳನ್ನು ನಿರಂತರವಾಗಿ ನಡೆಸಿಕೊಂಡುಬರುತ್ತಿವೆ. ಮುಂಬಯಿನ ಉಪನಗರ, ಮಹೀಮ್ ನಲ್ಲಿನ, 'ಕರ್ನಾಟಕ ಸಂಘ' ದಲ್ಲಿ ಅನೇಕ ಪ್ರತಿಭಾವಂತ, ಶ್ರೇಷ್ಠ ಕಲಾವಿದರಿದ್ದಾರೆ. ಶೈಲಿನಿ ರಾವ್, ಅಹಲ್ಯ ಬಲ್ಲಾಳ್, ಕುಸುಮ್ ಬಲ್ಲಾಳ್, ಸಾ ದಯಾ, ಮೋಹನ್ ಮಾರ್ನಾಡ್, **ಅವಿನಾಶ್ ಕಾಮತ್**, ಸುರೇಂದ್ರಕುಮಾರ್ ಮಾರ್ನಾಡ್, ಉಷಾ ಭಟ್, ವೀಣಾ ಬಂಗೇರ,ರಾಜೀವ್ ನಾಯಕ್, ಗೀತಾ ಶಂಕರ್ ಮತ್ತು '''ಹಿರಿಯ ಕಲಾವಿದರಾದ,  ಬಾಲಕೃಷ್ಣ ನಿಡ್ವಣ್ಣಾಯ ಹಾಗೂ ಸತ್ಯಭಾಮಾ ನಿಡ್ವಣ್ಣಾಯ ' ಕಲಾರತ್ನ ದಂಪತಿಗಳು' :''' ಮುಂಬಯಿನ ಕನ್ನಡ ರಂಗಭೂಮಿಗೆ ಮಾಡುತ್ತಿರುವ ಕಲಾಸೇವೆ ಅನನ್ಯವಾದದ್ದು. ಬಾಲಕೃಷ್ಣರವರು ಇಂದಿಗೂ ಕರ್ನಾಟಕ ಸಂಘದ ಸದಸ್ಯರಾಗಿ ಸಕ್ರಿಯವಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.  ಈಗಲೂ ತಮ್ಮ ಅತ್ಯಮೋಘ ಚಟುವಟಿಕೆಗಳಿಂದ ಎಲ್ಲರ ಗಮನ ಸೆಳೆಯುತ್ತಿರುವ, ಇಂದಿಗೂಕಾಲಕ್ಕೆ ತಕ್ಕಂತೆ ಮಾರ್ಪಾಡಾಗಿ, ರಸಿಕಜನಕ್ಕೆ ಬೇಕಾದ ಮನರಂಜನೆಯನ್ನು ಕೊಡುತ್ತಿರುವ ,ಬಾಲಕೃಷ್ಣ ನಿಡ್ವಣ್ಣಾಯ ಕಲಾವಂತ ದಂಪತಿಗಳು, ಸ್ತುತ್ಯಾರ್ಹರು.  ನಿಡ್ವಣ್ಣಾಯರವರು ತಮ್ಮ ೭೦ ನೆಯ ಜಯಂತ್ಯೋತ್ಸವವನ್ನು,  ೨೦, ಅಕ್ಟೋಬರ್, ೨೦೦೭ ರಂದು ಕರ್ನಾಟಕ ಸಂಘದ 'ವಿಶ್ವೇಶ್ವರಯ್ಯ ಸಭಾಂಗಣ'ದಲ್ಲಿ ತುಂಬಿದ ರಸಿಕ-ಕಲಾಸಕ್ತರ ಸಮ್ಮುಖದಲ್ಲಿ ನೆರೆವೇರಿಸಿಕೊಂಡರು. ಅವರು ತಮ್ಮ ವೃತ್ತಿಜೀವನದಲ್ಲಿ  ೬೦  ಕನ್ನಡ ನಾಟಕಗಳಲ್ಲಿ, ತಮ್ಮ ಅಮೋಘ ಪಾತ್ರಗಳ ಪ್ರದರ್ಶನ ನೀಡಿದ್ದಾರೆ. ಸಮಾರಂಭದಲ್ಲಿ. ಡಾ.ಜಿ.ವಿ.ಕುಲಕರ್ಣಿ, ಡಾ. ಜಿ. ಎನ್. ಉಪಾಧ್ಯ, ಶ್ರೀ. ವಿಶ್ವೇಶ್ವರ ಭಟ್, ಶ್ರೀಮತಿ ರಾವ್, ಶ್ರೀ ಮನೋಹರ ಎಂ. ಕೋರಿ ಮುಂತಾದ ಗಣ್ಯರು ಉಪಸ್ಥಿತರಿದ್ದರು.

## 'ಯಕ್ಷಗಾನ ಕಲಾವಿದರ ಬಹುದೊಡ್ಡ ಬಳಗ
'ಕರ್ನಾಟಕ ಸಂಘ',  ಪ್ರತಿತಿಂಗಳೂ 'ಯಕ್ಷಗಾನ ಕಾರ್ಯಕ್ರಮ'ವನ್ನು  ಕ್ರಮಬದ್ಧವಾಗಿ ತಪ್ಪದೆ, ನಡೆಸಿಕೊಂಡು ಬರುತ್ತಿದೆ. 'ಸಯಾಂ' ಉಪನಗರದಲ್ಲಿರುವ 'ಗೋಕುಲ ಸಂಸ್ಥೆ' ಯಲ್ಲಿ, ಯಕ್ಷಗಾನ ಕಲಾವಿದರ ಬಗ್ಗೆ ಹೆಚ್ಚಿನ ಮಾಹಿತಿ ದೊರೆಯುತ್ತದೆ. ಅಲ್ಲಿ 'ಆಟ'ಗಳನ್ನೂ ಹಮ್ಮಿಕೊಳ್ಳುತ್ತಾರೆ.

## ಉಲ್ಲೇಖಗಳು

ವರ್ಗ:ರಂಗಭೂಮಿ ಕಲಾವಿದರು
ವರ್ಗ:ಮುಂಬಯಿ
ವರ್ಗ:ಮುಂಬಯಿ ಕನ್ನಡಿಗರು
ಜನಸಂಖ್ಯಾ ಸಾಂದ್ರತೆ

### ವಿಶ್ವದ ದೇಶ, ಪ್ರದೇಶಗಳ ಜನಸಂಖ್ಯಾ ಸಾಂದ್ರತೆಯ ಪಟ್ಟಿಕೆ
ವರ್ಗ:ಭೂಗೋಳ
ಶಿವಮೂರ್ತಿ ಶರಣರು

ಚಿತ್ರದುರ್ಗದ ಮುರುಘಾ ಮಠದ **ಶಿವಮೂರ್ತಿ ಶರಣ**ರು ವಿಚಾರ ಕ್ರಾಂತಿಗೆ ಹೆಸರು ಮಾಡಿದವರು. ಗೊಡ್ಡು ಸಂಪ್ರದಾಯಗಳ ವಿರುದ್ಧ, ಸಾಮಾಜಿಕ ಅನಿಷ್ಟಗಳ ವಿರುದ್ಧ, ಅಸ್ಪೃಶ್ಯತೆಯಂಥ ಸಾಮಾಜಿಕ ಪಿಡುಗಿನ ವಿರುದ್ಧ ಸಮರವನ್ನೇ ಸಾರಿದ್ದಾರೆ. ಜನರಲ್ಲಿ ವೈಜ್ಞಾನಿಕ ತಿಳುವಳಿಕೆಗಳ ಬಗ್ಗೆ ಅರಿವು ತರಲು ಶ್ರಮಿಸುತ್ತಿದ್ದಾರೆ. 

ಶಿವಮೂರ್ತಿ ಶರಣರು ಮಾಡುತ್ತಿರುವ ಮತ್ತೊಂದು ಕ್ರಾಂತಿ ಎಂದರೆ, ಜಾತಿಗೊಬ್ಬ ಸ್ವಾಮೀಜಿ ನೇಮಿಸುವುದು. ಈ ಪ್ರಕ್ರಿಯೆ ಶ್ಲಾಘನೆಗೆ ವೈಚಾರಿಕವಾಗಿ ಒಳಪಟ್ಟರೂ ಸಮಾಜದ ವಿಘಟನೆಗೆ ಕಾರಣೀಭೂತವಾಗುತ್ತದೆಂದು ವಿವಾದಗ್ರಸ್ತವಾಗಿದೆ. ಜೊತೆಗೆ ಜಾತಿಗೊಂದು ಮಠ ಮಾಡುವುದರಿಂದ ನಿರ್ವಹಣೆ ಆಗುವ ಆರ್ಥಿಕ ಸಂಕಷ್ಟಗಳೂ ಈ ಕಾರಣಗಳಲ್ಲಿ ಸೇರಿವೆ.

ಎಸ್.ಕೆ.ಬಸವರಾಜನ್‌ರವರು ಮಠದ ಆಡಳಿತಾಧಿಕಾರಿಯಾಗಿ ಹದಿನೈದಕ್ಕೂ ಹೆಚ್ಚು ವರ್ಷಗಳ ಕಾಲ ಕಾರ್ಯ ನಿರ್ವಹಿಸಿದರು. ಶ್ರೀ ಮಠದ ಹಣವನ್ನು ದುರುಪಯೋಗಮಾಡಿಕೊಂಡ ಆರೋಪಗಳೂ ಇವರ ಮೇಲಿವೆ. ಈ ಎಲ್ಲಾ ಕಾರಣಗಳಿಂದಾಗಿ ಶಿವಮೂರ್ತಿ ಶರಣರು ೨೦೦೮ರಲ್ಲಿ ಇವರನ್ನು ಮಠದ ಉಸ್ತುವಾರಿಯ ಕಾರ್ಯ ಕಲಾಪಗಳಿಂದ ಮುಕ್ತಗೊಳಿಸಿದ್ದಾರೆ.

ವರ್ಗ:ಮಠಾಧಿಪತಿಗಳು
ಕೆ.ಎಂ. ಚೈತನ್ಯ

**ಕೆ.ಎಂ. ಚೈತನ್ಯ**.

ಚೈತನ್ಯ, ಕನ್ನಡ ಸಾಹಿತಿ ಕೆ. ಮರುಳಸಿದ್ದಪ್ಪನವರ ಮಗ. ಬೆಂಗಳೂರಿನ ಕ್ರೈಸ್ಟ್ ಕಾಲೇಜಿನಲ್ಲಿ ಪತ್ರಿಕೋದ್ದಿಮೆಯಲ್ಲಿ ಪದವಿ ಪಡೆದರು.
ಬಿ.ಬಿ.ಸಿ ವಾಹಿನಿಗಾಗಿ ಕಿರುಚಿತ್ರಗಳನ್ನು, ಸಾಕ್ಷ್ಯಚಿತ್ರಗಳನ್ನು ಮತ್ತು ಕನ್ನಡ-ಈಟಿವಿ ಗಾಗಿ ದೇವನೂರು ಮಹಾದೇವರ ಕುಸುಮಬಾಲೆ, ಶಾಂತಿನಾಥ ದೇಸಾಯಿಯರ ಓಂ ಣಮೋ, ಒಂದಾನೊಂದು ಕಾಲದಲ್ಲಿ, ಮುಗಿಲು ಮುಂತಾದ ಧಾರಾವಾಹಿಗಳನ್ನು ನಿರ್ದೇಶಿಸಿದ್ದಾರೆ.
ಕಾನೂರು ಸುಬ್ಬಮ್ಮ ಹೆಗ್ಗಡತಿ ಚಿತ್ರಕ್ಕೆ, ಗಿರೀಶ ಕಾರ್ನಾಡರ ಸಹಾಯಕರಾಗಿ ಚಿತ್ರರಂಗ ಪ್ರವೇಶಿಸಿದ ಚೈತನ್ಯ, ಅಗ್ನಿ ಶ್ರೀಧರ್ರ ಆ ದಿನಗಳು ಕಥೆಯನ್ನು ೨೦೦೭ರಲ್ಲಿ ನಿರ್ದೇಶಿಸಿ, ಸ್ವತಂತ್ರ ನಿರ್ದೇಶಕರಾದರು. 
 ಒಡಕಲು ಬಿಂಬ ಎಂಬ ನಾಟಕವನ್ನು ಗಿರೀಶ್ ಕಾರ್ನಾಡ್ ಅವರೊಂದಿಗೆ ನಿರ್ದೇಶಿಸಿದ್ದಾರೆ.

ಕುವೆಂಪು ಅವರ ಕಾನೂರು ಸುಬ್ಬಮ್ಮ ಹೆಗ್ಗಡತಿ ಕಾದಂಬರಿ ಆಧರಿತ ಕಾನೂರು ಹೆಗ್ಗಡತಿ ಚಿತ್ರಕ್ಕೆ ಸಹ ನಿರ್ದೇಶಕರಾಗಿ ಕೆಲಸ ಮಾಡಿದ್ದಾರೆ. ಬಿ.ಬಿ.ಸಿ ಮತ್ತು ಸಿ.ಎನ್.ಎನ್ ನ್ಯೊಸ್ ಚಾನಲ್ ಗಳಿಗೆ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.

## ಉಲ್ಲೇಖಗಳು 
ವರ್ಗ:ನಿರ್ದೇಶಕರು
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ವರ್ಗ:ನಾಟಕಕಾರರು
ಅಮರನಾಥ ಮೋದಿ

**ಅಮರನಾಥ್ ಮೋದಿ** ಖ್ಯಾತ ವೈದ್ಯ ಡಾ. ಎಂ.ಸಿ.ಮೋದಿಯವರ ಮಗ. ತಂದೆಯಂತೆಯೆ ಇವರೂ ಕೂಡ ನೇತ್ರ ತಜ್ಞರು. 

ವರ್ಗ:ವೈದ್ಯರು
ಬಿ.ಟಿ.ಎಮ್. ಬಡಾವಣೆ

thumb|right|300px|ಬಿಟಿಎಂ ಬಡಾವಣೆ ಮಡಿವಾಳ ಕೆರೆಯ ಒಂದು ನೋಟ
**ಬಿ.ಟಿ.ಎಮ್.ಬಡಾವಣೆ** ದಕ್ಷಿಣ ಬೆಂಗಳೂರಿನ ಒಂದು ಪ್ರದೇಶವಾಗಿದೆ. B.T.M. ಎನ್ನುವುದು ಭೈರಸಂದ್ರ, ತಾವರೆಕೆರೆ, ಮಡಿವಾಳ ಎಂಬ ಪ್ರದೇಶಗಳ ಸಂಕ್ಷಿಪ್ತ ರೂಪ.   ಈ ಬಡಾವಣೆಯ ಹೆಸರನ್ನು ಬದಲಿಸಿ ಕುವೆಂಪು ನಗರವೆಂದು ಮರುನಾಮಕರಣ ಮಾಡಲ್ಪಟ್ಟಿದ್ದರೂ 'ಬಿಟಿಎಂ ಲೇಔಟ್' ಎಂಬ ಹೆಸರೇ ಹೆಚ್ಚು ಪ್ರಚಲಿತದಲ್ಲಿದೆ. ಬೆಂಗಳೂರಿನ 'ರಿಂಗ್ ರೋಡ್' ಎಂದು ಕರೆಯಲ್ಪಡುವ ಪ್ರಮುಖ ರಸ್ತೆ ಈ ಬಡಾವಣೆಯ ಮೂಲಕ ಹಾದುಹೋಗುತ್ತದೆ. 'ಬಿ.ಟಿ.ಎಮ್. ಲೇಔಟ್ ಮೊದಲ ಹಂತ ಮತ್ತು ಎರಡನೇ ಹಂತವನ್ನು ಈ 'ರಿಂಗ್ ರೋಡ್' ಬೇರ್ಪಡಿಸುತ್ತದೆ. ಇದು ಮಹದೇಶ್ವರ ನಗರ, ಎನ್.ಎಸ್.ಪಾಳ್ಯ, ಬ್ಯಾಂಕ್ ಕಾಲೋನಿಗಳು ಮುಂತಾದ ಉಪಪ್ರದೇಶಗಳನ್ನು ಒಳಗೊಂಡಿದೆ. ಹೆಚ್ಚಿನ ಸಂಖ್ಯೆಯಲ್ಲಿ ಪೇಯಿಂಗ್ ಗೆಸ್ಟ್ ವಸತಿ ಗೃಹಗಳು ಈ ಬಡಾವಣೆಯಲ್ಲಿವೆ. ಬೆಂಗಳೂರಿನ ದೊಡ್ಡ ಕೆರೆಗಳಲ್ಲಿ ಒಂದಾದ ಮಡಿವಾಳ ಕೆರೆ ಈ ಬಡಾವಣೆಗೆ ತಾಗಿಕೊಂಡಿದ್ದು ದೇಶೀ ಮತ್ತು ವಿದೇಶಿ ಪಕ್ಷಿಗಳ ನೆಲೆವೀಡಾಗಿದೆ. ಈ ಬಡಾವಣೆ ಮಡಿವಾಳ, ಕೋರಮಂಗಲ, ಎಚ್.ಎಸ್.ಆರ್.ಲೇಔಟ್, ಬನ್ನೇರುಘಟ್ಟ ರಸ್ತೆ. ಜೆ.ಪಿ.ನಗರ ಮತ್ತು ಜಯನಗರ ಪ್ರದೇಶಗಳಿಗೆ ಹತ್ತಿರದಲ್ಲಿದ್ದು ವಾಣಿಜ್ಯ ಸಂಸ್ಥೆಗಳು ಮತ್ತು ವಸತಿ ಗೃಹಗಳ ಸೌಕರ್ಯಕ್ಕೆ ಅನುಕೂಲಕರವಾದ ಪರಿಸರದಲ್ಲಿದೆ. 

### ದೂರ ಮಾಹಿತಿ 
*  ಬೆಂಗಳೂರಿನ ಕೆಂಪೇಗೌಡ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ ಸುಮಾರು ೪೫ ಕಿ.ಮೀ.ದೂರದಲ್ಲಿದೆ. 
* 'ಬೆಂಗಳೂರು ಸಿಟಿ ರೈಲ್ವೆ ನಿಲ್ದಾಣ'ಮತ್ತು 'ಕೆಂಪೇಗೌಡ ಬಸ್ ನಿಲ್ದಾಣ'ದಿಂದ ಸುಮಾರು ೧೧ ಕಿ.ಮೀ ದೂರದಲ್ಲಿದೆ. 
* 'ಬಿಟಿಎಂ ಲೇಔಟ್'ನಿಂದ ಸುಮಾರು ೧೦ ಮೀ. ಕಿ.ಮೀ. ದೂರದಲ್ಲಿ ಬನ್ನೇರುಘಟ್ಟ ನ್ಯಾಷನಲ್ ಪಾರ್ಕ್ ಅಭಯಾರಣ್ಯವಿದೆ. 
thumb|right|300px|'ಬಿ.ಸಿ.ಎಚ್.ಎಸ್.ಉದ್ಯಾನವನ'

### ಶಿಕ್ಷಣ ಸಂಸ್ಥೆಗಳು
* ಬುದ್ಧ ಎಜ್ಯುಕೇಶನ್ ಸೊಸೈಟಿ, ಸ್ಕೂಲ್,
* ಗ್ರೀನ್ ಲಾನ್ಸ್ ಸ್ಕೂಲ್
* ಸೇಂಟ್, ಮೀರಾಸ್ ಹೈಸ್ಕೂಲ್,
* ಮಿಲ್ ಸಿದ್ ಪಬ್ಲಿಕ್ ಸ್ಕೂಲ್,
* ನೈಟಿಂಗೇಲ್ಸ್ ಇಂಗ್ಲೀಷ್ ಹೈಸ್ಕೂಲೊ,
* ಶಾಂತಿ ನಿಕೇತನ್ ಎಜ್ಯುಕೇಶನಲ್ ಟ್ರಸ್ಟ್ ಅಂಡ್ ಎಮ್.ಇ.ಎಸ್. ಪಿಯುಕಾಲೇಜ್,
* ಬುದ್ಧ ಇನ್ಸ್ಟಿ ಟ್ಯೂಟ್ ಆಫ್ ಮ್ಯಾನೇಜ್ಮೆಂಟ್ ಬೆಂಗಳೂರು,
* ಅಲಿಯೆನ್ಸ್ ಯೂನಿವರ್ಸಿಟಿ,
* ಎಯಿಸಿ, ಮಾರುತಿ ಕಾಲೇಜ್ ಆಫ್ ಡೆಂಟಲ್ ಸೈನ್ಸ್ ಆಂಡ್ ರಿಸರ್ಚ್ ಸೆಂಟರ್,
* ನ್ಯೂ ಸೇಂಟ್. ಫ್ಲಾರೆನ್ಸ್ ಪಬ್ಲಿಕ್ ಕಾನ್ವೆಂಟ್ ಅಂ ಹೈಸ್ಕೂಲ್,
* ನ್ಯೂ ಕ್ರೈಸ್ಟ್ ಕಾನ್ನ್ವೆಂಟ್ ಅಂಡ್ ಹೈಸ್ಕೂಲ್,

### ಆಸ್ಪತ್ರೆಗಳು
* ಜಯದೇವ ಇನ್ಸ್ಟಿ ಟ್ಯೂಟ್ ಆಫ್ ಕಾರ್ಡಿಯಾಲೊಜಿ
* ಸತ್ಯದೀಪ್ ಡೆಂಟಲ್ ಕ್ಲಿನಿಕ್,
* ಸಾಗರ್ ಅಪ್ಪೋಲೊ ಹಾಸ್ಪಿಟಲ್, ಬನ್ನೇರ್ಘಟ್ಟ ರೋಡ್,
* ಫಾರ್ಟೀಸ್ ( ಮೊದಲು ವೊಕಾರ್ಡ್ ಆಗಿತ್ತು)ಹಾಸ್ಪಿಟಲ್ ಬನ್ನೇರ್ಘಟ್ಟ ರೋಡ್,
* ಗಂಗೋತ್ರಿ ಹಾಸ್ಪಿಟಲ್, ಬಿ.ಟಿ.ಎಮ್. ಲೇ ಔಟ್,
* ಸ್ಪರ್ಷ್ ಹಾಸ್ಪಿಟಲ್, ಬಿ.ಟಿ.ಎಮ್. ಲೇ ಔಟ್,
* ರೆಡ್ಡಿ ಆರ್ಥೋಪೆಡಿಕ್ ಅಂಡ್ ಜನರಲ್ ನರ್ಸಿಂಗ್ ಹೋಂ
* ಶ್ರೀ ಸಾಯಿರಾಮ ಹಾಸ್ಪಿಟಲ್,
* ಸ್ಪೂರ್ಥಿ ಹಾಸ್ಪಿಟಲ್,
* ಅಪ್ಪೊಲೋ ಹಾಸ್ಪಿಟಲ್,
* ಕಾರಂತ್ ಸ್ಪೆಷ್ಯಾಲಿಟಿ ಹಾಸ್ಪಿಟಾಲ್
* ಲೈಫ್ ಕೇರ್ ಹಾಸ್ಪಿಟಲ್ (ಗಂಗೋತ್ರಿ ಸರ್ಕಲ್)
* ಸೇಂಟ್ ಜಾನ್ ಹಾಸ್ಪಿಟಲ್

### ತಿನಿಸುತಾಣಗಳು 
* ಇಂಟಾಲಿಯ 
* ಸ್ಟಾರ್ ಬಿರ್ಯಾನಿ,
* ಮಿರ್ಚ್ ಮಸಾಲಾ,
* ಘರ್ ಕ ಖಾನ,
* ಮಸ್ತ್ ಕಲಂದರ್,
* ಬೀಜಿಂಗ್ ಬೈಟ್ಸ್
* ಬಿರಿನ್ಸ್,
* ಗ್ರೀನ್ ಗಾರ್ಡನ್
* ರೆಡ್ ಬಾಸಿಲ್,
* ಪೀಜ಼ಾ ಬರ್ಗರ್,
* ಫ್ಲೇವರ್ ಮೆಸ್ಸ್
* ನ್ಯೂಚಕ್ಲೆ ಇಂಡಿಯ ಭಾಬಿ,
* ಪರಾಠ ಕ್ಲಾಕ್,
* ಅಬಿರುಚಿ ಹೋಟೆಲ್,
* ಹೈದರಾಬಾದಿ ಬಿರ್ಯಾನಿ ಝೋನ್,
* ಹೈದರಾಬಾದ್ ಬಾವರ್ಚಿ ಬಿರ್ಯಾನಿ,
* ಸ್ವಾದ್,
* ಜಸ್ಟ್ ಬೇಕ್,
* ಡೊಮಿನೋಸ್,
* ಜಿಲಾಟೋ ಇಟಾಲಿನೊ,
* ಕೆಫೆ ಕಾಫಿ ಡೇ
* ಶ್ರೀ ಶುಚಿ ಫುಡ್ಸ್ (ಉತ್ತರ ಕರ್ನಾಟಕ ಫುಡ್ಶ್)
* ಎ ಟು ಬಿ ರೆಸ್ಟಾರೆಂಟ್,
* ನ್ಯೂ ಶಾಂತಿ ಸಾಗರ್ ರೆಸ್ಟಾರೆಂಟ್
* ದಾನ ಪಾನಿ
* ಓಕ್ ಲೀಫ್
* ಫ್ಯಾಸೋಸ್
* ಫ್ರೆಂಡ್ಸ್ ರೆಸ್ಟಾರೆಂಟ್
* ಡಿಸ್ನಿ ಬೇಕರಿ
* ಗ್ಯಾನಿ ದ ಢಾಬ 
* ಚುಂಗ್ವ
* ಗೋಲ್ ಮಾಲ್ ಪರಾಠ
* ಗೋಕುಲ್ ಕೆಫೆ 
* ನಂದಿ ಚಾಟ್ಸ್ ದ 
* ಗೋಲಿ ವಡ ಪಾವ್ 
* ಬಾಲಾಜಿ ಹೋಟೆಲ್ 
* ಮಾಕ್ಡೊನಾಲ್ಡ್ಸ್
* ಸಬ್ ವೇ
* ಮಾರ್ವಾ
* ಉಡುಪಿ ಕೃಷ್ಣ ವಿಹಾರ್

## ಉಲ್ಲೇಖಗಳು

ವರ್ಗ:ಬೆಂಗಳೂರು
ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಶ್ರೀ ಶೃಂಗೇರಿ ಪೀಠದ ಗುರುಪರಂಪರೆ

### ಶ್ರೀ ಶೃಂಗೇರಿ ಶಾರದಾಪೀಠದ ಗುರುಪರಂಪರೆಯು ಇಂತಿದೆ
## ತ್ರಿಮೂರ್ತಿಗಳು
* ಸದಾಶಿವ
* ಮಹಾವಿಷ್ಣು
* ಬ್ರಹ್ಮದೇವ
### ಮಹರ್ಷಿಗಳು ಮತ್ತು ಮಹಾಚಾರ್ಯರುಗಳು
* ವಸಿಷ್ಠ ಮಹರ್ಷಿ
* ಶಕ್ತಿ ಮಹರ್ಷಿ
* ಪರಾಶರ ಮಹರ್ಷಿ
* ಮಹರ್ಷಿ ವೇದವ್ಯಾಸರು
* ಶುಕಾಚಾರ್ಯ
* ಗೌಡಪಾದಾಚಾರ್ಯ
* ಗೋವಿಂದ ಭಗವತ್ಪಾದರು
* ಶಂಕರ ಭಗವತ್ಪಾದರು
### ಜಗದ್ಗುರುಗಳು
#  ಶ್ರೀ ಶಂಕರ ಭಗವತ್ಪಾದರು ೮೨೦ (ವಿದೇಹ-ಮುಕ್ತಿ)
#  ಶ್ರೀ ಸುರೇಶ್ವರಾಚಾರ್ಯ ೮೨೦-೮೩೪ 
#  ಶ್ರೀ ನಿತ್ಯಬೋಧಘನ ೮೩೪-೮೪೮
#  ಶ್ರೀ ಜ್ಞಾನಘನ ೮೪೮-೯೧೦
#  ಶ್ರೀ ಜ್ಞಾನೋತ್ತಮ ೯೧೦-೯೫೪
#  ಶ್ರೀ ಜ್ಞಾನಗಿರಿ ೯೫೪-೧೦೩೮
#  ಶ್ರೀ ಸಿಂಹಗಿರಿ ೧೦೩೮-೧೦೯೮
#  ಶ್ರೀ ಈಶ್ವರ ತೀರ್ಥ ೧೦೯೮-೧೧೪೬
#  ಶ್ರೀ ನೃಸಿಂಹ ತೀರ್ಥ ೧೧೪೬-೧೨೨೯
#  ಶ್ರೀ ವಿದ್ಯಾ ಶಂಕರ ತೀರ್ಥ ೧೨೨೯-೧೩೩೩
#  ಶ್ರೀ ಭಾರತೀ ಕೃಷ್ಣ ತೀರ್ಥ ೧೩೩೩-೧೩೮೦
#  ಶ್ರೀ ವಿದ್ಯಾರಣ್ಯ ೧೩೮೦-೧೩೮೬
#  ಶ್ರೀ ಚಂದ್ರಶೇಖರ ಭಾರತೀ -I ೧೩೮೬-೧೩೮೯
#  ಶ್ರೀ ನೃಸಿಂಹ ಭಾರತೀ -I  ೧೩೮೯-೧೪೦೮
#  ಶ್ರೀ ಪುರುಷೋತ್ತಮ ಭಾರತೀ -I ೧೪೦೮-೧೪೪೮
#  ಶ್ರೀ ಶಂಕರ ಭಾರತೀ ೧೪೪೮-೧೪೫೫
#  ಶ್ರೀ ಚಂದ್ರಶೇಖರ ಭಾರತೀ -II ೧೪೫೫-೧೪೬೪
#  ಶ್ರೀ ನೃಸಿಂಹ ಭಾರತೀ -II ೧೪೬೪-೧೪೭೯
#  ಶ್ರೀ ಪುರುಷೋತ್ತಮ ಭಾರತೀ - II ೧೪೭೯-೧೫೧೭
#  ಶ್ರೀ ರಾಮಚಂದ್ರ ಭಾರತೀ ೧೫೧೭-೧೫೬೦
#  ಶ್ರೀ ನೃಸಿಂಹ ಭಾರತೀ -III ೧೫೬೦-೧೫೭೩
#  ಶ್ರೀ ನೃಸಿಂಹ ಭಾರತೀ -IV ೧೫೭೩-೧೫೭೬
#  ಶ್ರೀ ನೃಸಿಂಹ ಭಾರತೀ -V  ೧೫೭೬-೧೬೦೦
#  ಶ್ರೀ ಅಭಿನವ ನೃಸಿಂಹ ಭಾರತೀ ೧೬೦೦-೧೬೨೩
#  ಶ್ರೀ ಸಚ್ಚಿದಾನಂದ ಭಾರತೀ -I ೧೬೨೩-೧೬೬೩
#  ಶ್ರೀ ನೃಸಿಂಹ ಭಾರತೀ -VI  ೧೬೬೩-೧೭೦೬
#  ಶ್ರೀ ಸಚ್ಚಿದಾನಂದ ಭಾರತೀ -II ೧೭೦೬-೧೭೪೧
#  ಶ್ರೀ ಅಭಿನವ ಸಚ್ಚಿದಾನಂದ ಭಾರತೀ -I ೧೭೪೧-೧೭೬೭
#  ಶ್ರೀ ನೃಸಿಂಹ ಭಾರತೀ -VII ೧೭೬೭-೧೭೭೦
#  ಶ್ರೀ ಸಚ್ಚಿದಾನಂದ ಭಾರತೀ -III ೧೭೭೦-೧೮೧೪
#  ಶ್ರೀ ಅಭಿನವ ಸಚ್ಚಿದಾನಂದ ಭಾರತೀ -II ೧೮೧೪-೧೮೧೭
#  ಶ್ರೀ ನೃಸಿಂಹ ಭಾರತೀ -VIII  ೧೮೧೭-೧೮೭೯
#  ಶ್ರೀ ಸಚ್ಚಿದಾನಂದ ಶಿವಾಭಿನವ ನೃಸಿಂಹ ಭಾರತೀ ೧೮೭೯-೧೯೧೨
#  ಶ್ರೀ ಚಂದ್ರಶೇಖರ ಭಾರತೀ -III ೧೯೧೨-೧೯೫೪
#  ಶ್ರೀ ಅಭಿನವ ವಿದ್ಯಾತೀರ್ಥ ೧೯೫೪-೧೯೮೯
#  ಶ್ರೀ ಭಾರತಿ ತೀರ್ಥ ಸ್ವಾಮಿಗಳು|ಶ್ರೀ ಭಾರತೀ ತೀರ್ಥ]] ೧೯೮೯-೨೦೧೫
#  ಶ್ರೀ ವಿಧುಶೇಖರ ಭಾರತಿ ಸ್ವಾಮಿಗಳು ೨೦೧೫ ರಿಂದ

ವರ್ಗ:ಸಂಸ್ಕೃತಿ

[[ವರ್ಗ:ಧರ್ಮ]
ರಾಷ್ಟ್ರೀಯ ಉತ್ಪನ್ನ

thumb|350px|ವಿವಿಧ ದೇಶಗಳ ತಲಾ ಒಬ್ಬರ ರಾಷ್ಟ್ರೀಯ ಉತ್ಪನ್ನವನ್ನು ತೋರಿಸುವ ಚಿತ್ರ
**ರಾಷ್ಟ್ರೀಯ ಉತ್ಪನ್ನ** (GDP) ಒಂದು ದೇಶದ ಅರ್ಥವ್ಯವಸ್ಥೆಯನ್ನು ಅಳೆಯುವ ಒಂದು ಮಾಪನ. ಆ ದೇಶದಲ್ಲಿ ಒಂದು ವರ್ಷದಲ್ಲಿ ಉತ್ಪನ್ನವಾಗುವ ಎಲ್ಲಾ ಸರಕುಗಳ ಮತ್ತು ಆರ್ಥಿಕ ಅನುಕೂಲಗಳ ಒಟ್ಟು ಮಾರುಕಟ್ಟೆಯ ಬೆಲೆಯು ಅದರ ರಾಷ್ಟ್ರೀಯ ಉತ್ಪನ್ನವಾಗುತ್ತದೆ. ಈ ಉತ್ಪನ್ನವನ್ನು ಆ ರಾಷ್ಟ್ರದ ಜನಸಂಖ್ಯೆಯಿಂದ ಭಾಗಿಸಿದರೆ, ಆ ಮಾಪನವನ್ನು **ತಲಾ ರಾಷ್ಟ್ರೀಯ ಉತ್ಪನ್ನ** ಎಂದು ಕರೆಯಲಾಗುತ್ತದೆ.
ಅಥವಾ ಒಂದು ನಿರ್ದಿಷ್ಟ ಅವಧಿಯಲ್ಲಿ ದೇಶದ ಜನರ ಒಟ್ಟು ಆದಾಯ ಹಾಗೂ ಉತ್ಪಾದನೆ (ಸರಕು),ಉದ್ಯೋಗದ ಅಥವಾ ಸೇವಾಕ್ಷೇತ್ರದ ಮಾರುಕಟ್ಟೆ ಮೌಲ್ಯಾದಾಯ ಎಲ್ಲದರ ಒಟ್ಟು ಮೌಲ್ಯವೇ- **ಜಿಡಿಪಿ**(gross domestic product- GDP)

## ಅಳೆಯುವ ವಿಧಾನ 
*ಸಾಧಾರಣವಾಗಿ ರಾಷ್ಟ್ರೀಯ ಉತ್ಪನ್ನವನ್ನು ಖರ್ಚುಗಳ ಮೂಲಕ ಅಳೆಯಲಾಗುತ್ತದೆ
: *ರಾಷ್ಟ್ರೀಯ ಉತ್ಪನ್ನ = ಬಳಕೆ + ಬಂಡವಾಳ ಹೂಡಿಕೆ + ಸರ್ಕಾರಿ ವೆಚ್ಚ + (ರಫ್ತುಗಳು − ಆಮದುಗಳು)*
* **ಬಳಕೆ** ಎಂಬುದು ದೇಶದ ಜನರು ತಮ್ಮ ದಿನನಿತ್ಯದ ಜೀವನಕ್ಕಾಗಿ ಉಪಯೋಗಿಸುವ ಸಾಮಗ್ರಿಗಳು ಮತ್ತು ಅನುಕೂಲಗಳನ್ನು ಒಳಗೊಳ್ಳುತ್ತದೆ. ಆಹಾರ, ಬಾಡಿಗೆ, ವೈದ್ಯಕೀಯ ವೆಚ್ಚಗಳು ಇತ್ಯಾದಿ ಇದರಲ್ಲಿ ಸೇರುತ್ತದೆ. 
* **ಬಂಡವಾಳ ಹೂಡಿಕೆ** ಉದ್ಯಮಗಳು ತಮ್ಮ ಕೆಲಸಗಳಿಗಾಗಿ ಉಪಯೋಗಿಸುವ ವೆಚ್ಚ. ಉದಾಹರಣೆಗೆ ಉದ್ಯಮವು ಯಂತ್ರಗಳನ್ನು ಅಥವಾ ತಂತ್ರಾಂಶಗಳನ್ನು ಕೊಳ್ಳಲು ಹೂಡುವ ಬಂಡವಾಳ. ಆರ್ಥಿಕ ಬಂಡವಾಳ ಹೂಡಿಕೆ (ಉದಾ. ಶೇರ್ಗಳ ಕೊಳ್ಳುವಿಕೆ) ಇದರಲ್ಲಿ ಸೇರುವುದಿಲ್ಲ. 
* **ಸರ್ಕಾರಿ ವೆಚ್ಚ** ಎಲ್ಲಾ ಸರ್ಕಾರಿ ವೆಚ್ಚಗಳನ್ನು ಒಳಗೊಳ್ಳುತ್ತದೆ. ತನ್ನ ಕೆಲಸಗಾರರ ವೇತನಗಳು, ಸೇನೆಗಾಗಿ ಕೊಳ್ಳುವ ಶಸ್ತ್ರಾಸ್ತ್ರಗಳು, ಇತ್ಯಾದಿ.
* **ರಫ್ತುಗಳು** ದೇಶದಿಂದ ಹೊರಹೊಯ್ಯುವ ಸಂಪತ್ತನ್ನು ಉತ್ಪನ್ನದಿಂದ ತಗೆಯಲಾಗುತ್ತದೆ.
* **ಆಮದುಗಳು** ದೇಶಕ್ಕೆ ತರುವ ಸಂಪತ್ತನ್ನೂ ಇದಕ್ಕೆ ಸೇರಿಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ವರ್ಗ:ಹಣಕಾಸು
ವಿವಿಧ ದೇಶಗಳ ಜನಸಂಖ್ಯೆ

## ಅಂದಾಜು ಜನಸಂಖ್ಯೆ
ಪ್ರಪಂಚದ ವಿವಿಧ ದೇಶಗಳ ಅಂದಾಜು ಜನಸಂಖ್ಯೆಯನ್ನು ಕೆಳಕಂಡ ಪಟ್ಟಿಕೆಯಲ್ಲಿ ನೀಡಲಾಗಿದೆ.

ಈ ಪಟ್ಟಿಯಲ್ಲಿ ಪ್ರಪಂಚದ ವಿವಿಧ ದೇಶ/ಪ್ರದೇಶ/ಒಕ್ಕೂಟಗಳನ್ನು ಅಲ್ಲಿನ ಜನಸಂಖ್ಯೆಗೆ ಅನುಗುಣವಾಗಿ ಕ್ರಮಬದ್ಧ ಸ್ಥಾನಗಳಲ್ಲಿ ತೋರಿಸಲಾಗಿದೆ. ಇದರಲ್ಲಿ ಸಾರ್ವಭೌಮ ರಾಷ್ಟ್ರಗಳು ಮತ್ತು ಸ್ವಯಮಾಡಳಿತ ಹೊಂದಿರುವ ಅವಲಂಬಿತ ಪ್ರಾಂತ್ಯಗಳು ಇವೆ. ಇಲ್ಲಿ ತೋರಿಸಿರುವ ಜನಸಂಖ್ಯೆಯ ಪ್ರಮಾಣದ ಆಧಾರ ಆಯಾ ಪ್ರದೇಶದ ಅತ್ಯಂತ ಇತ್ತೀಚಿನ ಜನಗಣತಿ ಅಥವಾ ಅಲ್ಲಿನ ಆಡಳಿತ ಕೊಡಮಾಡಿದ ಅಂದಾಜು. **ಉಳಿದಂತೆ ಲಭ್ಯ ಮಾಹಿತಿಗಳ ಆಧಾರದ ಮೇಲೆ ವಿಶ್ವಸಂಸ್ಥೆಯು ೨೦೦೭ರ ಮಧ್ಯಭಾಗದಲ್ಲಿ ಮಾಡಿದ ಅಂದಾಜನ್ನು ತೋರಿಸಲಾಗಿದೆ.** ಇಲ್ಲಿ ದೇಶಗಳಿಗೆ ನೀಡಲಾಗಿರುವ ಸ್ಥಾನವು ಕೇವಲ ಸೂಚಕವೆಂದು  ಪರಿಗಣಿಸಲ್ಪಡಬೇಕು.
(ವಿಶ್ವ ಜನಸಂಖ್ಯೆಯನ್ನು, ಡಿಸೆಂಬರ್ 2016 ರಲ್ಲಿ ಯುನೈಟೆಡ್ ನೇಷನ್ಸ್, 7.5 ಬಿಲಿಯನ್ ಎಂದು ಅಂದಾಜಿಸಿದೆ. ಭಾರತದ ಜನಸಂಖ್ಯೆ: 1,317,050,000 ಜೂನ್ 10, 2017 ವಿಶ್ವದ17.5%)
### ಪ್ರಪಂಚದ ಜನಸಂಖ್ಯಾ ವಿವರಗಳು 2019
ವರ್ಗ:ಭೂಗೋಳ
ಕನ್ನಡದ ಆಡುಭಾಷೆ

**ಕನ್ನಡದ ಆಡುಭಾಷೆ**

ಬರ್ರಿ. ಏನ್ ಆರಾಮ  ಅದೇರೀನ್ರಿ, ಸಾಹೇಬ್ರೆ...'''

ಇಂತಹ ಭಾಷಾಪ್ರಯೋಗವನ್ನು ನಾವು ಕಂಡಿದ್ದೇವೆ. ಇದೇ ಬೆಂಗಳೂರು ಮೈಸೂರುಗಳಲ್ಲಿ, 'ಒಳಗ್ಬನ್ನಿ, ಹೋಗಿ, ಚೆನ್ನಾಗಿದೀರಾ? ಎನ್ನುವ ಭಾಷೆಯನ್ನು ತಕ್ಷಣ ಕಾಣುತ್ತೇವೆ.  ಇದು ಅತ್ಯಂತ ವಿಚಾರಪೂರ್ಣ ಸಂಗತಿಯಾಗಿದೆ. ನಮ್ಮ ವಿಶಾಲ ಕರ್ನಾಟದಲ್ಲಿ ಹಲವು ಭಾಗಗಳಲ್ಲಿ ಬಳಸುವ ಭಾಷೆ, ಆಚಾರ-ವಿಚಾರಗಳು, ದಿನನಿತ್ಯದ ಮಾತು-ಕತೆಗಳು, ಹಾಗೂ ವ್ಯಾವಹಾರಿಕ ಭಾಷೆ,  ಅದರದೇ ಆದ ಒಂದು ಪರಂಪರೆಯನ್ನು ಹೊಂದಿರುವ ಅಗತ್ಯವಿದೆ. ಇದನ್ನು ನಾವು ಸಂರಕ್ಷಿಸಬೇಕಾದ ಕರ್ತವ್ಯವೂ ಹೌದು.

ಉದಾಹರಣೆಗೆ,  ಧಾರವಾಡದ ಆಕಾಶವಾಣಿಯಲ್ಲಿ  ಕಾರ್ಯರೂಪರೇಖೆಗಳನ್ನು  ವಿವರಿಸುವ ತರುಣಿ, ಮೈಸೂರಿನ ನವಿರಾದ ಭಾಷೆಯಲ್ಲಿ,  ಬನ್ನಿ, ಹೋಗಿ, ಚೆನ್ನಾಗಿದೀರ, ಇತ್ಯಾದಿಗಳನ್ನು ಘೋಷಿಸಿದರೆ, ಅವು  ನಾಟಕೀಯವಾಗಿ ಕಾಣುವುದರಲ್ಲಿ ಆಶ್ಚರ್ಯವಿಲ್ಲ !

ನಾವು ಗಮನಿಸಬೇಕಾದ ಸಂಗತಿ ಇಷ್ಟು. ಆಯಾಯ ಪ್ರದೇಶಗಳ ಪ್ರಾದೇಶಿಕ ಭಾಷಾಸಂಪತ್ತನ್ನು ಕಾಪಾಡಿ ಬೆಳಸುವುದು. ಆ ಪ್ರದೇಶದ ಜನರಿಗೆ,  ಆ ಭಾಷೆಯಲ್ಲಿಯೇ ತಮ್ಮ ತಮ್ಮ ಕಾರ್ಯ-ಚಟುವಟಿಕೆಗಳನ್ನು ಮುಂದುವರೆಸಿಕೊಂಡು ಹೋಗಲು ಪ್ರೋತ್ಸಾಹಿಸುವುದು,ಮತ್ತು ಅವುಗಳನ್ನೆಲ್ಲಾ ದಾಖಲಿಸುವ ಪ್ರಯತ್ನಮಾಡುವುದು,  ಈ ಅಂಕಣದ ಉದ್ದೇಶ. ಅಲ್ಲಿನ ಪ್ರಾದೇಶಿಕ ಭಾಷಾ-ಸೊಗಡನ್ನು ಉಳಿಸಿ-ಬೆಳಸುವ ಯತ್ನ.

**೧.**  **ಹಳೆ ಮೈಸೂರಿನ,  ಆಡುಬಾಷಾಪ್ರಯೋಗಗಳು :**

**೨.**  **ಉತ್ತರ ಕನ್ನಡದ,  ಆಡುಬಾಷಾಪ್ರಯೋಗಗಳು  :**

**೩.**  **ದಕ್ಷಿಣಕನ್ನಡದ,  ಆಡುಬಾಷಾಪ್ರಯೋಗಗಳು   :**

**೪.  ಬಿಜಾಪುರ-ಗುಲ್ಬರ್ಗದ,  ಆಡುಬಾಷಾಪ್ರಯೋಗಗಳು  :**

**೫.  ಹೊಸಪೇಟೆ,ಧಾರವಾಡ ಇತ್ಯಾದಿ ;ಆಡುಬಾಷಾಪ್ರಯೋಗಗಳು :**

ಇವುಗಳನ್ನೆಲ್ಲಾ, ಮತ್ತು ಇನ್ನೂ ಹಲವಾರು, ವಿಷಯಗಳನ್ನು  ಇಲ್ಲಿ ದಾಖಲಿಸಬಹುದು.

ವರ್ಗ:ಕನ್ನಡದ ಆಡುಭಾಷೆ
ವರ್ಗ:ಚುಟುಕು
ವರ್ಗ:ಕನ್ನಡ
ವಿ. ಬಿ. ಬೇಕರಿ

thumb|right|200px|'ವಿ.ಬಿ.ಬೇಕರಿ'
'**ವಿ. ಬಿ. ಬೇಕರಿ**,' ಬೆಂಗಳೂರಿನಲ್ಲಿ ಸ್ಥಾಪಿಸಿರುವ ಅನೇಕಾನೇಕ,'ಅಯ್ಯಂಗಾರ್ ಬೇಕರಿ'ಗಳಲ್ಲಿ ಒಂದು. ಇದನ್ನು ವಿಶ್ವೇಶ್ವರಪುರಂ ಬೇಕರಿಯೆಂದೂ ಕರೆಯುತ್ತಾರೆ. ಅಯ್ಯಂಗಾರ್ ಬೇಕರಿಗಳು ಸ್ವಚ್ಛ ಪರಿಸರದಲ್ಲಿದ್ದು, ಒಳ್ಳೆಯ ಹದವಾದ ಬಿಸಿ-ಬಿಸಿ ಕೇಕ್, ಬನ್, ಬ್ರೆಡ್, ಹುರಿಗಾಳು, ರಸ್ಕ್, ಬೆಣ್ಣೆ ಬಿಸ್ಕತ್ ಗಳು ದೊರೆಯುತ್ತವೆ. ಇದು, ಐಸ್ ಕ್ರೀಂಗಳಿಗೂ ಪ್ರಸಿದ್ಧಿ. ಬೆಂಗಳೂರಿನ ಎಲ್ಲಾ ಬೇಕರಿಗಳಿಗಿಂತಾ ಗುಣಮಟ್ಟದಲ್ಲಿ ವಿ.ಬಿ.ಬೇಕರಿ ಹೆಸರನ್ನು ಪಡೆದಿದೆ. ಇಲ್ಲಿ ತಯಾರಿಸಿದ ಉತ್ಪಾದನೆಗಳು ಸ್ವಾದಿಷ್ಟತೆಗೆ ಹೆಸರುವಾಸಿ. ಬಿಸಿ-ಬಿಸಿ ಖಾರಬನ್ನು, ಸಿಹಿ-ಬನ್ನಿನ ಜೊತೆ ಬೆಣ್ಣೆ ಹಾಕಿಕೊಡುತ್ತಾರೆ. ಬಾದಾಮಿಹಾಲು ಸಿಗುತ್ತದೆ. ಇಲ್ಲಿ ಭಾನುವಾರದಂದು ತಯಾರಿಸುವ 'ದಂರೋಟ್' ಬಹಳ ವಿಶೇಷ.(KBC),'ಖಾರ ಬನ್ ಕಾಂಗ್ರೆಸ್' ಇಲ್ಲಿ ಇನ್ನೊಂದು ವಿಶೇಷ. ಇದು 'ವಿಶ್ವೇಶ್ವರ ಪುರಂ ಸರ್ಕಲ್', ಅಥವಾ 'ಸಜ್ಜನರಾವ್ ಸರ್ಕಲ್' ಬಳಿಯೇ ಇದೆ. ಹತ್ತಿರದಲ್ಲೇ 'ವಾಲ್ಮೀಕಾಶ್ರಮ'ದಲ್ಲಿ ಪ್ರತಿದಿನವೂ 'ಹರಿಕಥೆ' ಜರುಗುತ್ತದೆ. 'ಪೋಸ್ಟ್ ಆಫೀಸ್' ಎದುರಿಗೇ ಇದೆ.'ಆರ್ಯಸಮಾಜ', 'ವೆಂಕಟರಮಣಸ್ವಾಮಿ ದೇವಾಲಯ', 'ಸತ್ಯನಾರಾಯಣ ದೇವಾಲಯ', 'ಸಜ್ಜನ್ ರಾವ್ ಛತ್ರ', 'ಸುಬ್ರಹ್ಮಣ್ಯಸ್ವಾಮಿ ದೇವಸ್ಥಾನ'(ಸಜ್ಜನ್ ರಾವ್ ದೇವಸ್ಥಾನ)ಗಳು ನಡೆದು ಹೋಗುವಷ್ಟು ಹತ್ತಿರ.
## ಹತ್ತಿರದಲ್ಲಿರುವ ಮತ್ತಿತರ ಹೆಸರುವಾಸಿಯಾದ ಸ್ಥಳಗಳು
* ನ್ಯಾಷನಲ್ ಕಾಲೇಜ್,
* ಶ್ರೀ ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಂ, ಬೆಂಗಳೂರು-೫೬೦ ೦೦೪
* ಗಾಯನ ಸಮಾಜ,
* ಕೃಷ್ಣರಾವ್ ಪಾರ್ಕ್,
* ಬೆಂಗಳೂರು ಮೆಡಿಕಲ್ ಕಾಲೇಜ್,
* ಲಾಲ್ ಬಾಗ್,
* ರಾಷ್ಟ್ರೀಯ ವಿದ್ಯಾಲಯ,
* ಮಹಾರಾಷ್ಟ್ರ ಮಹಿಳಾ ವಿದ್ಯಾಲಯ,
* ಚಿಕ್ಕಮಾವಳ್ಳಿ,
* ಮಿನರ್ವಾ ಸರ್ಕಲ್,
* ವೊಕ್ಕಲಿಗರ ಸಂಘ ಹಾಸ್ಟೆಲ್,
* ಮಾಧ್ವಸಂಘ,

ವರ್ಗ:ಚುಟುಕು
ವರ್ಗ:ಬೆಂಗಳೂರು
ವಿಷುವದ್ರೇಖೆಯ ಗಿನಿ

**ವಿಷುವದ್ರೇಖೆಯ ಗಿನಿ**, ಅಧಿಕೃತವಾಗಿ **ವಿಷುವದ್ರೇಖೆಯ ಗಿನಿ ಗಣರಾಜ್ಯ**, ಮಧ್ಯ ಆಫ್ರಿಕಾದ ಒಂದು ದೇಶ. ಆಫ್ರಿಕಾ ಖಂಡದ ಅತಿ ಚಿಕ್ಕ ದೇಶಗಳಲ್ಲಿ ಒಂದಾದ ಇದರ ಉತ್ತರಕ್ಕೆ ಕ್ಯಾಮೆರೂನ್, ದಕ್ಷಿಣ ಮತ್ತು ಪೂರ್ವಕ್ಕೆ ಗ್ಯಾಬೊನ್, ಮತ್ತು ಪಶ್ಚಿಮಕ್ಕೆ ಗಿನಿ ಕೊಲ್ಲಿ ಇವೆ. ಮುಂಚೆ ಸ್ಪೇನ್ನ ವಸಾಹತು ಆಗಿದ್ದ ಈ ದೇಶ ವಿಷುವದ್ರೇಖೆಯ ಮತ್ತು ಗಿನಿ ಕೊಲ್ಲಿಯ ಸಾಮೀಪತೆಯಿಂದ ತನ್ನ ಹೆಸರನ್ನು ಪಡೆದಿದೆ. ಆಫ್ರಿಕಾದಲ್ಲಿ ಸ್ಪ್ಯಾನಿಷ್ ಭಾಷೆ ಅಧಿಕೃತವಾಗಿರುವ ಏಕೈಕ ದೇಶ ಇದು.

ವರ್ಗ:ಮಧ್ಯ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ಕಾಂಗೊ

right|frame|
**ಕಾಂಗೊ** ಸಾಮಾನ್ಯವಾಗಿ ಮಧ್ಯ ಆಫ್ರಿಕಾದಲ್ಲಿ ಕಾಂಗೊ ನದಿ ಹರಿಯುವ ಎರಡು ಅಕ್ಕಪಕ್ಕದ ದೇಶಗಳನ್ನು ಸೂಚಿಸುತ್ತದೆ. ಇವು
*ಕಾಂಗೋ ಗಣರಾಜ್ಯ (Republic of the Congo) – "ಕಾಂಗೊ-ಬ್ರಾಜವಿಲ್" ಎಂದೂ ಕರೆಯಲ್ಪಡುವ ಇದು ಎರಡರಲ್ಲಿ ಪಶ್ಚಿಮಕ್ಕೆ ಇರುವ ಚಿಕ್ಕ ದೇಶ. ೧೯೭೦ರಿಂದ ೧೯೯೨ರ ವರೆಗೆ ಇದನ್ನು "ಕಾಂಗೊ ಜನ ಗಣರಾಜ್ಯ" (People's Republic of Congo) ಎಂದು ಕರೆಯಲಾಗುತ್ತಿತ್ತು. 
*ಕಾಂಗೋ ಪ್ರಜಾಸತ್ತಾತ್ಮಕ ಗಣರಾಜ್ಯ (Democratic Republic of the Congo) – "ಕಾಂಗೊ-ಕಿನ್ಷಾಷ" ಎಂದೂ ಕರೆಯಲ್ಪಡುತ್ತದೆ. 
**೧೯೬೦ರಿಂದ ೧೯೬೪ರ ವರೆಗೆ ಇದನ್ನು "ಕಾಂಗೊ ಗಣರಾಜ್ಯ" (Republic of the Congo) ಎಂದು ಕರೆಯಲಾಗುತ್ತಿತ್ತು.
**೧೯೬೪ರಿಂದ ೧೯೭೧ರ ವರೆಗೆ ಇದನ್ನು "ಕಾಂಗೊ ಪ್ರಜಾತಾಂತ್ರಿಕ ಗಣರಾಜ್ಯ" ಎಂದು ಹೆಸರಿಡಲಾಗಿತ್ತು.
**೧೯೭೧ರಿಂದ ೧೯೯೭ರ ವರೆಗೆ ಇದನ್ನು "ಜೈರ್" ಎಂದು ಕರೆಯಲಾಗುತ್ತಿತ್ತು. ಆ ಕಾಲದಲ್ಲಿ ಈಗಿನ ಕಾಂಗೋ ಗಣರಾಜ್ಯವನ್ನು ಕೇವಲ "ಕಾಂಗೊ" ಎಂದು ಕರೆಯಲಾಗುತ್ತಿತ್ತು.

ಇವಲ್ಲದೆ 
*ಕಾಂಗೊ ನದಿಯನ್ನು ಕೂಡ ಕೆಲವೊಮ್ಮೆ "ಕಾಂಗೊ" ಎಂದು ಕರೆಯಲಾಗುತ್ತದೆ.
*ಗಿನಿ ಕೊಲ್ಲಿ ಮತ್ತು ಆಫ್ರಿಕಾದ ಮಹಾ ಸರೋವರಗಳ ಮಧ್ಯದ ಪ್ರದೇಶದ ಅನೇಕ ಐತಿಹಾಸಿಕ ರಾಜ್ಯಗಳಿಗೂ ಇದೇ ಹೆಸರಿತ್ತು.

ವರ್ಗ:ಆಫ್ರಿಕ ಖಂಡದ ದೇಶಗಳು
ಲಿಯೊ ಟಾಲ್ಸ್ಟಾಯ್

thumb|right|ಲಿಯೊ ಟಾಲ್‍ಸ್ಟಾಯ್
**ಕೌಂಟ್ ಲಿಯೋ ಟಾಲ್‍ಸ್ಟಾಯ್** (ಸೆಪ್ಟೆಂಬರ್ ೯, ೧೮೨೮ — ನವೆಂಬರ್ ೨೦, ೧೯೧೦) (, ), ರಷ್ಯಾದ ಒಬ್ಬ ಸಾಹಿತಿ. 

## ಟಾಲ್ ಸ್ಟಾಯ್,ರವರ ಪೂರ್ವ ವೃತ್ತಾಂತ, ಹಾಗೂ ಅವರ ವೃತ್ತಿ-ಜೀವನ : 
ಟಾಲ್ ಸ್ಟಾಯ್, "ಯಾಸ್ನ್ಯಾ ಪೊಲ್ಯಾನ," ಎಂಬ ಹಳ್ಳಿಯಲ್ಲಿ ಶ್ರೀಮಂತ ಕುಟುಂಬವೊಂದರಲ್ಲಿ ಜನಿಸಿದರು. ಟಾಲ್ ಸ್ಟಾಯ್ ಹೆಸರಿನ ಹಿಂದೆ 'ಕೌಂಟ್,' ಅನ್ನುವ ಶಬ್ದ ಸೇರುವುದು ಈ ಕಾರಣದಿಂದಾಗಿ] ಬಾಲ್ಯದಲ್ಲೇ ತಂದೆ ತಾಯಿಯರನ್ನು ಕಳೆದುಕೊಂಡ ಟಾಲ್ ಸ್ಟಾಯ್, ಸಾವು-ನೋವುಗಳ ಬಗ್ಗೆ ಆಗಲೇ ತಾತ್ವಿಕ ಚಿಂತನೆ ನಡೆಸಿದ್ದರು. ಕಜಾನ್ ವಿಶ್ವವಿದ್ಯಾಲಯ,ದಲ್ಲಿ ಕಾನೂನು ಅಭ್ಯಾಸಮಾಡಲು ಹೋದ ಟಾಲ್ ಸ್ಟಾಯ್ ಅದನ್ನು, ಅರ್ಧಕ್ಕೇ ಕೈಬಿಟ್ಟು ಊರಿಗೆ ಮರಳಿದರು. ಮನೆಯ ಆಸ್ತಿಪಾಲಾದಾಗ, ಟಾಲ್ ಸ್ಟಾಯ್ ರವರ ಪಾಲಿಗೆ, ೫,೪೦೦ ಎಕರೆ ಭೂಮಿ, ಮತ್ತು ೩೩೦ ಜೀತದಾಳುಗಳು ಬಂದಿದ್ದರು !

ಟಾಲ್ ಸ್ಟಾಯ್, ಸ್ವಲ್ಪಕಾಲ ಕೃಷಿ ಮಾಡಿಸಲು ತೊಡಗಿದ್ದರು. ಹಳ್ಳಿಯ ಮಕ್ಕಳಿಗಾಗಿ ಶಾಲೆ ತೆರೆದರು. ಮತ್ತೆ ಹಳ್ಳಿ ಬಿಟ್ಟು ಸೈನ್ಯಕ್ಕೆ ಸೇರಿದರು. ಈ ಅವಧಿಯಲ್ಲಿ ಅವರಿಗೆ ಕೆಲವು ದುಶ್ಚಟಗಳಿದ್ದವು. ಕೊನೆಗೆ, ತಮ್ಮ ಅದುವರೆಗಿನ ಜೀವನದ ಬಗ್ಗೆ ಪಶ್ಚಾತ್ತಾಪಪಟ್ಟುಕೊಂಡು 'ಸೋನ್ಯ', ಎಂಬವಳನ್ನು ಮದುವೆಯಾಗಿ ಹಳ್ಳಿಗೆ ಹಿಂದಿರುಗಿದರು. ಅವರ ಮುಂದಿನ ಜೀವನವನ್ನೆಲ್ಲ ಹಳ್ಳಿಗರ ಉದ್ಧಾರಕ್ಕಾಗಿ ಮೀಸಲಾಗಿಟ್ಟರು.

ಅವರು ತಮ್ಮನ್ನು ತಾವೇ, "ಋಷಿ," ಯೆಂದು ಭಾವಿಸಿಕೊಂಡು ಅದರಂತೆ ಬದುಕಲು ಪ್ರಯತ್ನಿಸಿದರು. ಕೊನೆಗೆ ಮನೆಬಿಟ್ಟು ಬೈರಾಗಿಯಂತೆ ದೇಶಾಂತರ ಹೋಗಿಟಾಲ್ ಸ್ಟಾಯ್, ತಮ್ಮ ಎರಡು ಕಾದಂಬರಿಗಳು, 'ವಾರ್ ಅಂಡ್ ಪೀಸ್,' [೧೮೬೩-೬೯] ಮತ್ತು ಅನ್ನಾ ಕರೆನಿನಾ' [೧೮೭೫-೭೭] ಮತ್ತು ಸಣ್ಣಕತೆಗಳಿಂದಾಗಿ ಸಾಹಿತ್ಯ ಲೋಕದಲ್ಲಿ ಶಾಶ್ವತ ಸ್ಥಾನ ಸಂಪಾದಿಸಿದ್ದಾರೆ. ನೀಳ್ಗತೆಗಳು, ಮಕ್ಕಳಿಗಾಗಿ ನಿರೂಪಿಸಿದ ಕಥೆಗಳು, ಹೀಗೆ ಅವರ ಸಾಹಿತ್ಯಸೃಷ್ಟಿ, ಇತರ ಪ್ರಕಾರಗಳಲ್ಲೂ ನಡೆದಿದೆ. ಕೊನೆಗೆ ಅವರು, ರೈಲು ನಿಲ್ದಾಣವೊಂದರಲ್ಲಿ ಕೊನೆಯುಸಿರೆಳೆದರು.

ಟಾಲ್ ಸ್ಟಾಯ್ ಅವರ ಇಪ್ಪತ್ತುಮೂರು ಸಣ್ಣಕತೆಗಳು ವಿಶಿಷ್ಟವಾಗಿವೆ. ಇವುಗಳನ್ನು ಅವರು 'ಮಕ್ಕಳ ಕಥೆಗಳು' ಜನಪ್ರಿಯ ಕಥೆಗಳು, ಒಂದು ಅಪ್ಸರ ಕಥೆ, ಚಲನಚಿತ್ರಗಳಿಗೆ ಬರೆದ ಕಥೆ, ಜಾನಪದ ಕಥೆಗಳ ಮರುನಿರೂಪಣೆ, ಫ್ರೆಂಚಿನಿಂದ ಅನುವಾದಿಸಿದ ಕಥೆಗಳು. ಮತ್ತು ಪೀಡಿಗೆಗೊಳಗಾದ ಯೆಹೂದ್ಯರ ಸಹಾಯಕ್ಕಾಗಿ ಬರೆದುಕೊಟ್ಟ ಕಥೆಗಳು-ಎಂಬ ವಿಭಾಗಗಳಲ್ಲಿ ವಿಂಗಡಿಸಿಕೊಟ್ಟಿದ್ದಾರೆ.

ಈ ಕಥೆಗಳು ಹಿಂದಿನ ಕಾಲದ ಸಾಂಪ್ರದಾಯಿಕ ಕಥೆಗಳೋ ಏನೋ ಅನ್ನುವಂತಹ ಸನ್ನಿವೇಶವನ್ನು ಹೊಂದಿವೆ ; ಆದರೆ ಮಾನವನ ಸಾರ್ವಕಾಲಿಕ ಸುಖದುಃಖಗಳಿಗೆ ಮಾದರಿಯಾಗಿವೆ, ಜೊತೆಗೆ ಓದುಗರಿಗೆ ಮಾರ್ಗದರ್ಶಕವಾಗಿವೆ.

೧೯೩೪ ರಲ್ಲಿ, ಶ್ರೀ ಎಲ್. ಗುಂಡಪ್ಪ ನವರು, ಕನ್ನಡಕ್ಕೆ ಅನುವಾದಿಸಿದ್ದಾರೆ. ಈ ಕೃತಿಗಳನ್ನು ಕನ್ನಡ ಪುಸ್ತಕಪ್ರಾಧಿಕಾರ, ಮರು ಮುದ್ರಿಸಿದಾಗ ಮಲ್ಲೇಪುರಂ ವೆಂಕಟೇಶ ರು, ಬೆನ್ನುಡಿಯಲ್ಲಿ ಹೇಳಿದ ಮಾತುಗಳು : " ಟಾಲ್ ಸ್ಟಾಯ್ ಅವರು ಸುಸಂಸ್ಕೃತ ಮನೋಧರ್ಮ, ಅವರ ಧಾರ್ಮಿಕ ನಂಬಿಕೆ, ಜನಪರ ಮನಸ್ಸು, ಉದಾರವಾದ ಮಾನವೀಯತೆ-ಇವೆಲ್ಲವೂ, ಈ ಕಥೆಗಳಲ್ಲಿ ಹರಡಿಕೊಂಡಿವೆ."

## ಟಾಲ್ ಸ್ಟಾಯ್,ರವರ ಅತ್ಯಂತ ಪ್ರಮುಖ ಕಾದಂಬರಿಗಳು : 
* How Much Land Does a Man Need ? (ಕಥೆ)
* ಅನ್ನಾ ಕರೆನಿನಾ
* ವಾರ್ ಅಂಡ್ ಪೀಸ್ - ಇದು ಸುಮಾರು ೧೫೦೦ ಪುಟಗಳ ಕಾದಂಬರಿಯಾಗಿದ್ದು ಜೀವನದ ವೈಶಾಲ್ಯವನ್ನು ಮತ್ತು ಎಲ್ಲ ಬಗೆಯ ನೋವುನಲಿವುಗಳನ್ನು ಸ್ಪಷ್ಟವಾಗಿ ಮತ್ತು ರಸವತ್ತಾಗಿ ಈಕಾದಂಬರಿಯಷ್ಟು ಬೇರಾವ  ಕಾದಂಬರಿಯೂ ತೋರಿಸುವುದಿಲ್ಲ.  ಇದರ ಸಂಗ್ರಹವನ್ನು   - 'ಪುಸ್ತಕ ಸಂಗ್ರಹ' ವಿಭಾಗದಲ್ಲಿ ಓದಬಹುದು
* ರೀಸರ್ರೆಕ್ಷನ್  ( ಇದು 'ಪುನರ್ಜನ್ಮ'  ಎಂಬ ಹೆಸರಿನಲ್ಲಿ ಕನ್ನಡಕ್ಕೆ ಅನುವಾದವಾಗಿದೆ)

## ಹೆಚ್ಚಿನ ಮಾಹಿತಿಗೆ
*ಸಂಚಲನ ಸೃಷ್ಟಿಸಿರುವ ಲಿಯೋ ಟಾಲ್‌ಸ್ಟಾಯ್‌ನ ಪುಸ್ತಕ 'ಯುದ್ಧ ಮತ್ತು ಶಾಂತಿ';;ರಾಜೇಂದ್ರ ಚೆನ್ನಿ;;d: 08 ಸೆಪ್ಟೆಂಬರ್ 2019,
*ಮೈಸೂರು ವಿಶ್ವವಿದ್ಯಾನಿಲಯದ ಕನ್ನಡ ವಿಶ್ವಕೋಶದಲ್ಲಿನ  ಮಾಹಿತಿಪುಟ

## ಹೊರಗಿನ ಕೊಂಡಿ
*  

ವರ್ಗ:ಸಾಹಿತಿಗಳು
ವರ್ಗ:ರಷ್ಯಾದ ಸಾಹಿತಿಗಳು
ಕೊಮೊರೊಸ್

**ಕೊಮೊರೊಸ್** (, , *ಘುಜುರ್ ಅಲ್-ಖಮರ್*), ಅಧಿಕೃತವಾಗಿ **ಕೊಮೊರೊಸ್ ಒಕ್ಕೂಟ** (, , *ಅಲ್-ಇತ್ತಿಹಾದ್ ಅಲ್-ಖಮರಿಯ್ಯ್*) ಹಿಂದೂ ಮಹಾಸಾಗರದಲ್ಲಿನ ಒಂದು ದ್ವೀಪ ರಾಷ್ಟ್ರ. ಆಫ್ರಿಕಾದ ಪೂರ್ವ ತಟದ ಬಳಿ, ಉತ್ತರ ಮಾಡಗಾಸ್ಕರ್ ಮತ್ತು ಈಶಾನ್ಯ ಮೊಜಾಂಬಿಕ್ಗಳ ಮಧ್ಯೆ ಈ ದೇಶವಿದೆ. ಅರಬಿಕ್ ಭಾಷೆಯಲ್ಲಿ ಚಂದ್ರನೆಂಬ ಅರ್ಥದ ಪದವಾದ *ಖಮರ್* ಇಂದ ಈ ದೇಶದ ಹೆಸರು ಉಗಮಿಸಿದೆ.

## ಉಲ್ಲೇಖಗಳು 
ವರ್ಗ:ಪೂರ್ವ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ಮೈಸೂರು ಅನಂತಸ್ವಾಮಿ

ಕನ್ನಡ ಸುಗಮ ಸಂಗೀತ ಕ್ಷೇತ್ರದಲ್ಲಿ **ಮೈಸೂರು ಅನಂತಸ್ವಾಮಿ**ಯವರದು ಸದಾ ನೆನಪಿನಲ್ಲುಳಿಯುವ ಹೆಸರು.(ಜನನ: ಅಕ್ಟೋಬರ್ ೨೫,೧೯೩೬ - ಮರಣ: ಜನವರಿ ೧,೧೯೯೫)

## ಹಿನ್ನೆಲೆ,ಕಾರ್ಯಕ್ಷೇತ್ರ 
ಅನಂತಸ್ವಾಮಿ ಹುಟ್ಟಿದ್ದು ಪ್ರಸಿದ್ಧ ಸಂಗೀತಗಾರ **ಚಿಕ್ಕ ರಾಮರಾವ್**ರವರ ಮನೆತನದಲ್ಲಿ, ಮೈಸೂರಿನಲ್ಲಿ.ತಂದೆ ಸುಬ್ಬರಾಯರು,ತಾಯಿ ಕಮಲಮ್ಮ.ಬಾಲ್ಯದಿಂದಲೇ ಸುಗಮ ಸಂಗೀತದಲ್ಲಿ ಅಪಾರ ಆಸಕ್ತಿ.ಆ ಕಾಲದ ಜನಪ್ರಿಯ ಜಾನಪದ ಸಂಗೀತ ಹಾಡುಗಾರ ಪಿ.ಕಾಳಿಂಗರಾವ್‌ರವರ ಕಂಪೆನಿಯಲ್ಲಿ ಕೆಲಕಾಲ ಮ್ಯಾಂಡೋಲಿನ್ ವಾದಕರಾಗಿದ್ದರು.ಅಲ್ಲಿಂದ ಸುಗಮ ಸಂಗೀತ ಕ್ಷೇತ್ರಕ್ಕೆ ಕಾಲಿರಿಸಿದ ಇವರು ಮತ್ತೆ ಹಿಂದೆ ತಿರುಗಿ ನೋಡಲಿಲ್ಲ.ಅನೇಕ ಪ್ರಸಿದ್ಧ ಸಂಗೀತ ನಿರ್ದೇಶಕರೊಂದಿಗೆ ಸಂಗೀತ ಸಂಯೋಜಕರಾಗಿ ಕೆಲಸ ಮಾಡಿದರು.ನಂತರದಲ್ಲಿ ತಾವೇ ಸಂಗೀತ ಸಂಯೋಜನೆ ಮಾಡಿದರು.ಕನ್ನಡದ ಪ್ರಸಿದ್ಧ ಕವಿಗಳ ಕವನಗಳಿಗೆ ಧ್ವನಿಯಾದರು.ಕನ್ನಡ ಕವಿಗಳ ಭಾವಗೀತೆಗಳನ್ನು ಜನಪ್ರಿಯಗೊಳಿಸಲು ತಮ್ಮನ್ನು ತಾವೇ ಮುಡಿಪಾಗಿರಿಸಿಕೊಂಡರು.ಈ ಕವನಗಳನ್ನು ಧ್ವನಿಸುರುಳಿಗಳ ಮೂಲಕ ಕನ್ನಡಿಗರ ಮನೆ-ಮನಗಳಿಗೂ ತಲುಪಿಸಿ,ಆ ಮೂಲಕ ಹೊಸಯುಗಕ್ಕೆ ನಾಂದಿ ಹಾಡಿದರು.ಇವರು ಸಂಯೋಜನೆ ಮಾಡಿರುವ ರಾಗಗಳು  ಆಯಾ ಗೀತೆಗಳ ಭಾವಕ್ಕೆ ತಕ್ಕಂತೆ ಸೂಕ್ತವಾಗಿದ್ದು,ಅವುಗಳ ಅರ್ಥಗಳನ್ನು ಹೆಚ್ಚು ಸಮರ್ಥವಾಗಿ ಹೊರಚೆಲ್ಲುತ್ತವೆ. ಇವರ ಸಂಗೀತ ನಿರ್ದೇಶನ ಮತ್ತು ಗಾಯನದ ಸುಮಾರು ೨೬ ಧ್ವನಿಸುರುಳಿಗಳು ಬಿಡುಗಡೆಯಾಗಿವೆ.

## ಇವರ ಕೆಲವು ಧ್ವನಿಸುರುಳಿಗಳು 
* ನಿತ್ಯೋತ್ಸವ   (ಕವಿ - ಕೆ.ಎಸ್.ನಿಸಾರ್ ಅಹಮದ್)
* ಕೆಂದಾವರೆ   (ಕವಿ - ಗೋಪಾಲಕೃಷ್ಣ ಅಡಿಗ)
* ಪ್ರೇಮ ತರಂಗ  ( ಕವಿ - ಕೆ.ಎಸ್.ನರಸಿಂಹಸ್ವಾಮಿ)
* ಹೇಳತೇನ ಕೇಳ  ( ಕವಿ - ಚಂದ್ರಶೇಖರ ಕಂಬಾರ)
* ರತ್ನನ ಪದಗಳು  ( ಕವಿ - ಜಿ.ಪಿ.ರಾಜರತ್ನಂ)
* ತಾರಕ್ಕ ಬಿಂದಿಗೆ  (ಪುರಂದರದಾಸರು)
* ನೀಲಾಂಜನ  ( ಕವಿ - ಎನ್.ಎಸ್.ಲಕ್ಷ್ಮೀನಾರಾಯಣ ಭಟ್ಟ)
* ಭಾವಸಂಗಮ  ( ಹಲವರ ಕವನಗಳು)
* ಜೋಡಿ ಕಹಳೆ (ಮಕ್ಕಳಿಗಾಗಿ)
* ದುಂದುಭಿ (ಪ್ರಮುಖರ ಕವನಗಳು)
* ಭಾವೋತ್ಸವ
* ಸುಮಧುರ - ಕೊನೆಯ ಧ್ವನಿಸುರುಳಿ.

## ಇವರು ಸಂಗೀತ ನಿರ್ದೇಶನ ಮಾಡಿರುವ ಕೆಲವು ಚಲನಚಿತ್ರಗಳು 
* ಯಾರು ಹಿತವರು
* ಪುಣ್ಯಕೋಟಿ
* ಚಿತ್ರಕೂಟ
* ಶಿವಯೋಗಿ ಅಕ್ಕಮಹಾದೇವಿ
* ಘಳಿಗೆ
* ಮಾಡಿ ಮಡಿದವರು

## ಮತ್ತೆ ಮತ್ತೆ ಮೆಲುಕು ಹಾಕಬೇಕೆನಿಸುವ ಕೆಲವು ಗೀತೆಗಳು 
* ಜೋಗದ ಸಿರಿ ಬೆಳಕಿನಲ್ಲಿ...
* ಎದೆ ತುಂಬಿ ಹಾಡಿದೆನು....
* ಓ ನನ್ನ ಚೇತನಾ,ಆಗು ನೀ ಅನಿಕೇತನಾ...
* ಜಯ ಭಾರತ ಜನನಿಯ ತನುಜಾತೆ... - ಕುವೆಂಪುರವರ ಈ ಕವನ ಕನ್ನಡ ಚಿತ್ರಗೀತೆಯಾಗಿ ಮಾರ್ಪಟ್ಟು ಅನೇಕ ವರ್ಷಗಳ ಕಾಲ ಒಂದು ಜನಪ್ರಿಯ ಧಾಟಿಯಲ್ಲಿತ್ತು.ಈ ಕವನಕ್ಕೆ  ಹೊಸಧಾಟಿಯ ರಾಗ ಸಂಯೋಜನೆ ಮಾಡಿ,ಅದಕ್ಕೆ ದೇಶಭಕ್ತಿಯ ಲೇಪ ಕೊಟ್ಟು,ಮೈ ಮನಗಳಲ್ಲಿ ಪುಳಕವೆಬ್ಬಿಸುವ,ಉತ್ಸಾಹವನ್ನು ತುಂಬುವ ಮಾಂತ್ರಿಕ ಕೆಲಸವನ್ನು ಮಾಡಿದ್ದು ಅನಂತಸ್ವಾಮಿಯವರು.
## ಪ್ರಶಸ್ತಿ /ಪುರಸ್ಕಾರಗಳು 
* ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ.
* ರಾಜ್ಯೋತ್ಸವ ಪ್ರಶಸ್ತಿ.

ಮೈಸೂರು ಅನಂತಸ್ವಾಮಿಯವರ ಮಗ ರಾಜು ಅನಂತಸ್ವಾಮಿ ಮತ್ತು ಮಗಳು ಸುನೀತಾ ಕೂಡಾ ತಂದೆಯಂತೆಯೇ ಸುಗಮ ಸಂಗೀತ ಕ್ಷೇತ್ರದಲ್ಲಿ ಮುಂದುವರೆದಿದ್ದಾರೆ.

ವರ್ಗ:ಸುಗಮ ಸಂಗೀತ
ಅಜ್ಜಂಪುರ

**ಅಜ್ಜಂಪುರ** ಪಟ್ಟಣವು ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯಲ್ಲಿದೆ.ಅಜ್ಜಂಪುರವು 2019ನೇ ಇಸವಿಯಿಂದ ತಾಲ್ಲೂಕು ಕೇಂದ್ರವಾಗಿದೆ. ಇಲ್ಲಿ ಅಮೃತ್ ಮಹಲ್ ತಳಿ ಪಶು ಸಂವರ್ಧನ ಕೇಂದ್ರವಿದೆ. ಅಜ್ಜಂಪುರದಲ್ಲಿ, 'ಪೋಲೀಸ್ ಸಬ್ ಇನ್ಸ್ಪೆಕ್ಟರ್ ಠಾ ಣೆ'ಯಿದೆ. ಎರಡು ಸಂಚಾರಿ ಸಿನಿಮಾ ಟಾಕೀಸ್ ಗಳಿವೆ. ವೆಟರ್ನೆರಿ ಆಸ್ಪತ್ರೆ,ಯಿದೆ. ಕುವೆಂಪು ವಿಶ್ವವಿದ್ಯಾಲಯಕ್ಕೆ ಸೇರಿದಂತೆ ಇಲ್ಲಿ 'ಸರ್ಕಾರಿ ಫಸ್ಟ್ ಗ್ರೇಡ್ ಕಾಲೇಜ್' ಇದೆ. ತರೀಕೆರೆ, ಬೀರೂರು, ಬುಕ್ಕಾಂಬುಧಿ, ಮತ್ತು ಹೊಸದುರ್ಗ, ದಾವಣಗೆರೆಯಿಂದ ಬೆಂಗಳೂರಿಗೆ ಪ್ರಯಾಣಮಾಡಲು ರೈಲುಮಾರ್ಗದ ಸೌಲಭ್ಯಗಳಿವೆ. 'ಅಜ್ಜಂಪುರ, ದಕ್ಷಿಣ ಪಶ್ಚಿಮ ರೈಲ್ವೆ ಡಿವಿಶನ್ ನ ಮೈಸೂರ್ ಶಾಖೆಗೆ ಸೇರಿದೆ. ಬೀರೂರಿನಿಂದ ಶಿವನಿ ಹತ್ತಿರ. ಚಿಕ್ಕಜಾಜೂರಿಗೆ ಹೋಗಬಹುದು. 
'ಬೆಂಜಮಿನ್ ಲುಯಿಸ್ ರೈಸ್', ಎಂಬ ಬ್ರಿಟಿಷ್ ಅಧಿಕಾರಿ, ೧೮೮೭ ರಲ್ಲಿ ಲಂಡನ್ ನಿಂದ ಪ್ರಕಟಿಸಿದ 'ಗೆಝೆಟಿಯರ್ ವರದಿ'ಯ ಪ್ರಕಾರ, ಮೊದಲು 'ಕೇರಳ್' ಎಂದು ಹೆಸರುಪಡೆದಿತ್ತು.

## ಹೊರ ಸಂಪರ್ಕ
* Railway network map of Ajjampura Railway Station
* http://www.ansi.okstate.edu/breeds/cattle/amritmahal/index.htm 
* http://www.virtualcentre.org/in/photos/photo_dett.asp?pub_id=201936 )
* ^ http://chickmagalur.nic.in/htmls/sp_main.htm 
* ^ "Team to demand taluk status to Ajjampura hobli".

ವರ್ಗ:ಚಿಕ್ಕಮಗಳೂರು ಜಿಲ್ಲೆ